Uudet Kotona Suomessa -pilottihankkeet on valittu - Artikkeli - Kotouttaminen\nUudet Kotona Suomessa -pilottihankkeet on valittu\nVuoden 2017 alussa avoinna olleessa Kotona Suomessa (ESR) -hankehaussa haettiin hankkeita kehittämään työhön, koulutukseen tai yrittäjyyteen ohjaamisen malleja pidempään työttöminä olleille maahanmuuttajille. Haun perusteella rahoituksen sai yhdeksän hanketta.\nHankkeiden kohderyhmää ovat pidempään työttömänä olleet maahanmuuttajat, joiden perustyöllistymisvalmiudet ovat puutteelliset siksi, että he ovat keskeyttäneet kotoutumiskoulutuksen tai eivät ole lainkaan osallistuneet kotoutumiskoulutukseen esimerkiksi perhevapaiden vuoksi.\nHaun perusteella rahoituksen saivat seuraavat hankkeet (suluissa päätoteuttaja):\nTyönoste Raahe (Raahen kaupunki)\nThe Nice Work Project (Helsingin Diakonissalaitoksen säätiö)\nOte työhön (Työväen Sivistysliitto TSL ry)\nTsempataan yhdessä – kumppanuudella työelämään! (Vantaan kaupunki).\nHankkeet aloittavat työnsä syyskuun 2017 ja tammikuun 2018 välillä.\nIlona Korhonen, projektipäällikkö, Kotona Suomessa -hanke, Hyvä alku -hankeosio\netunimi.sukunimi@ely-keskus.fi, 029 5020 972


Kansallinen yhteistyö | Telaketju\nTelaketju on tulossa päätökseensä. Mitä kaikkea Telaketjussa on tehty ja miten työtä tekstiilien kiertotalouden edistämiseksi jatketaan Telaketjun jälkeen? Haastateltavana Henna Knuutila Turun ammattikorkeakoulusta.\nOlen Henna Knuutila, työskentelen Turun ammattikorkeakoulussa lehtorina ja projektipäällikkönä.\nMitä Telaketjussa on tehty, jotta kiertotalous toteutuu tekstiilien osalta?\nTelaketjussa on rakennettu koko arvoketjua kuluttajaviestinnästä ja keräyksestä aina lopputuotteisiin saakka. Arvoketjua on pyritty rakentamaan samanaikaisesti monien eri toimijoiden kanssa. Telaketjussa on tehty erilaisia selvityksiä, kokeiluja, suunnitelmia ja tutkimuksia sekä annettu viestintää, valistusta, ohjausta ja koulutusta niin kuluttajille kuin mukana oleville yrityksillekin.\nMinkälaisia toimijoita mukana on ollut?\nMukana on ollut toimijoita kuluttajaviestinnästä ja kuluttajatekstiilin keräyksestä aina lopputuotteiden valmistajiin, niin julkisia toimijoita kuin isoja ja pieniä yrityksiäkin. Heterogeeninen joukko on ollut mukana rakentamassa tekstiilien kiertotaloutta ja niin pitää ollakin. Jatkossa tarvitaan vielä lisää niitä, jotka ovat prosessoimassa tekstiilikuituja, sillä siihen tarvittavaa osaamista ja teknologiaa tarvitaan lisää.\nMiten Telaketjun työ jatkuu vai jatkuuko?\nTelaketjussa kerrytetty osaaminen jatkuu yrityksissä. Hyväksi todettua viedään eteenpäin, ja tutkimuksissa ja kokeiluissa syntyneitä mahdollisuuksia lähdetään kehittämään isommalla konsortiolla tai yrityksen sisällä. Kun on huomattu, että jokin juttu ei toimi, ei kannata enää sen suhteen lyödä päätä seinään.\nMaailma ei kuitenkaan ole vielä valmis Suomessakaan tekstiilin kierrätyksen osalta. Valmistelemme tällä hetkellä Telaketjun jatkohanketta, jossa on tarkoitus viedä yhteistyötä eri toimijoiden kanssa eteenpäin. Jatkohankkeessa keskitytään varmasti eri asioihin kuin ensimmäisessä vaiheessa, ja mukaan tulee tuttuja yrityksiä Telaketju-hankkeesta, mutta myös paljon uusia. Luultavasti moni Telaketjussa olleista yrityksistä hyödyntää saatuja oppeja omilla tahoillaan.\nMikä matkan varrella on yllättänyt?\nMatkan varrella on yllättänyt halukkuus ja kyky tehdä yhteistyötä. Alkuvaiheessa yllätti se, ettei ratkaisuja tekstiilin kierrätykselle ole Euroopan laajuisesti. Meillä ei vielä ole yhtä yritystä tai yrityskonsortiota, joka veisi poistotekstiilin jalostuslaitosta eteenpäin. EU:n erilliskeräysvelvoite vuodelle 2025 tulee nopeasti eikä meillä ole Euroopassa käsittelykapasiteettia lähellekään sille määrälle, joka tulee kerättäväksi.\nMyös jatkuva kulutuksen kasvu ja kuluttajien tietämättömyys yllättivät. Osa kuluttajista on ottanut selvää tekstiilien kierrätyksestä itse, mutta enemmistö ei vielä tiedä, mitä keräyslaatikoihin viedylle tekstiilille tapahtuu.\nOn tärkeää selvittää who made my clothes, mutta yhtä tärkeää on kysyä myös who recycles my clothes.\nMiten Telaketju on näkynyt ympäri Suomea?\nTelaketju näkyy ja kuuluu ympäri Suomea sosiaalisessa mediassa, jossa meillä on paljon tykkääjiä ja seuraajia. Telaketjulla on hyvät nettisivut, joissa pääsee tutustumaan Telaketjussa tehtyihin tutkimuksiin, selvityksiin, seminaareihin ja webinaareihin. Telaketjun tuotoksiin pääsee kiinni, vaikkei itse olisikaan mukana hankkeissa.\nTelaketju on näkynyt erilaisissa tilaisuuksissa, niin kansallisesti kuin kansainvälisestikin. Lisäksi olemme olleet esillä erilaisissa lehdissä: valtakunnallisissa ja paikallisissa sanomalehdissä, talousalan lehdissä ja eri ammattialojen lehdissä, Opettaja-lehdessäkin. Naistenlehdissä Telaketju ei ole näkynyt, mutta muuten olemme näkyneet hyvin niissä medioissa, joissa meidän pitääkin olla esillä, tietysti aina vähän eri kärjellä.\nMitä maailmalla tiedetään Telaketjusta?\nMaailmalla tiedetään, että suomalainen kierrätys ja osaaminen on hyvää ja että tänne pyritään rakentamaan yhteistyöllä lajittelua ja jalostusta. Myös suomalainen sellukuitututkimus tunnetaan maailmalla. Koska meillä on hyvää koulutusta ja teknologista osaamista, meiltä odotetaan myös ratkaisuja tekstiilien kiertotaloushaasteeseen – ei välttämättä koko pakettiin, mutta johonkin osa-alueeseen.\nMikä on kuluttajan osuus tekstiilien kierrätyksen onnistumisessa?\nTekstiilien kiertotalouden onnistumisessa on tärkeää, että kuluttajat ymmärtävät tekstiiliteollisuuden ongelmat. Tekstiilejä pitäisi hankkia vain tarpeeseen, ja niiden laatuun täytyy kiinnittää huomiota. Kuluttajien on sisäistettävä, että käyttöiän pidentämisellä vähennetään myös tuotteen ympäristövaikutuksia.\nVaadi läpinäkyvyyttä ja ole kiinnostunut tekstiilin alkuperästä ja ympäristövaikutuksista. On tärkeää selvittää who made my clothes, mutta yhtä tärkeää on kysyä myös who recycles my clothes. Ota selvää, mitä tekstiilille tapahtuu sen jälkeen, kun sen laittaa keräyslaatikkoon, ja selvitä tarkkaan myös lajittelukriteerit. Kun on tietoinen siitä, millaista kuitua on helppo kierrättää, voi jo ostopäätöstä tehdessä vaikuttaa siihen, pääsevätkö omat tekstiilit kiertoon vai eivät.\nIso merkitys on myös tuotesuunnittelulla: tuotteesta pitää tehdä mahdollisimman helposti kierrätettävä ja pitkäikäinen. Myös poliittisilla toimilla pitää osoittaa, ettei kertakäyttökulttuuri voi jatkua. Verovähennysten kautta esimerkiksi erilaiset palvelut, kuten huolto ja ompelu, saadaan mahdolliseksi kaikille.


Capernaum: Cannes-voittaja, kurjuuspornoa vai sekä että? - Kuvien takaa\nCapernaum: Cannes-voittaja, kurjuuspornoa vai sekä että?\nBlogit Kuvien takaa 18.5.2018 12:28\nJos minun pitäisi veikata Cannesin Kultaisen palmun voittajaa, vastaisin Capernaum.\nNadine Labakin elokuva (jonka "englanninkielisestä" nimestä tuntuu olevan epäselvyys, onko se sittenkin Caphernaum) kertoo 12-vuotiaasta pojasta, joka koettaa pärjätä libanonilaisessa slummissa. Paikkaa ei ole tarkemmin määritelty. Zain-poika saa ristikseen yksivuotiaan lapsen, kun tämän paperiton etiopialainen äiti joutuu vaikeuksiin viranomaisten kanssa.\nNeuvokas poika selviää hyväksikäyttäjien ja narkkarien keskellä, tekee jopa tiliä päästäkseen Eurooppaan ja hoitaa sivussa pikkulasta, mutta kuinka pitkään hän kestää?\nCapernaumista alettiin puhua jo ennen festivaalinäytöksiä, sillä libanonilas-ranskalainen elokuva myytiin todella suurille levittäjille Ranskassa (Gaumont) ja Yhdysvalloissa (Sony Pictures Classic). Se on merkki, että sillä nähdään merkittävä kaupallinen potentiaali.\nCannesin elokuvajuhlat, Capernaum, Nadine Labaki


USKON PUOLESTA: 10/01/2007 - 11/01/2007\nRangaistus on kärsitty!\nMielestäni yksi Raamatun kauneimpia ja lohdullisimpia lauseita on Jesajan 53:5:\n"Hän kärsi rangaistuksen, jotta meillä olisi rauha."\nJesaja puhuu profeetallisesti Jeesuksesta, joka ristillään kärsi rangaistuksen meidän synneistämme. Edellä samassa jakeessa todetaan, että "meidän rikkomuksemme olivat hänet lävistäneet ja meidän pahat tekomme hänet ruhjoneet." Jes 53:5 esittää lyhyesti mitä merkitsee meille Jeesuksen sijaissovituskuolema: Jeesus kantoi meille kuuluvan rangaistuksen ja sen seurauksena meillä on nyt rauha Jumalan kanssa, kun uskomme Häneen. Meitä ei enää rangaista.\nIhminen mielellään kieltää rikkoneensa, koska pelkää rangaistusta. Rangaistuksen pelko voi johtaa epärehellisyyteen itseä ja Jumalaa kohtaan. Pelko saa ihmisen siksi vähättelemään rikkomuksia tai protestoimaan rangaistuksen oikeellisuutta. Jos sen sijaan tiedän, että rangaistus on jo kannettu ja minulla on rauha, saatan rehellisesti kohdata oman pahuuteni ja tunnustaa syntini kaikessa rumuudessaan. Uskallan olla rehellinen rikkomusteni suhteen, koska tiedän, ettei Jumala Kristuksen työn tähden heitä minua luotaan - rangaistus on jo kärsitty ja minulla on rauha. Suhteeni Jumalaan ei perustu rangaistuksenpelkoon, vaan rauhaan, joka on saavutettu siksi, että Kristus on jo kärsinyt minun rangaistukseni. Rauhani perustus ei ole siinä mitä itse teen, vaan siinä mitä Kristus on jo tehnyt.\nKuinka yliopisto-opetus voi "epäonnistua"?\nHelsingin Yliopiston eläkkeellejäänyt vararehtori, emeritusprofessori Raija Sollamo arvosteli Kotimaa -lehdessä hiljattain (4.10.2007, s.26) Suomen Teologisen Instituutin tarjoamaa opetusta siinä määrin toisenlaiseksi, että se haittaa tiedekunnan eksegetiikan opetusta. Haastattelussa jäi avoimeksi se millä tavalla tarkalleen STI:n opetus "haittaa" tiedekunnan toimintaa.\nSollamo harmittelee myös, että joidenkin opiskelijoiden kohdalla "eksegetiikan opetus epäonnistuu". Miten ihmeessä yliopisto-opetus voi "epäonnistua"? Yleensä opetuksen epäonnistuminen kertoo opetuksen tasosta. Tässä yhteydessä kritiikin kärki tuntui kuitenkin kohdentuvan toisaalle.\nYleisluontoisen juttelun lomassa yksilöidään vain pari ilmiötä: naispappeus ja homoseksuaalisuus. Onko siis niin, että kun eksegetiikan opetus "onnistuu" oppilaat alkavat suhtautua myötämielisesti sekä naispappeuteen että homoseksuaalisuuteen? Voin tietysti olla väärässä, mutta nyt syntyy sellainen kuva, että teologinen tiedekunta ajaa ohjelmallisesti naispappeutta ja homoseksuaalisuuden normalisoimista. Olisiko myös ymmärrettävä, että mikäli STI ei tue näitä ideologisia päämääriä se "haittaa" tiedekunnan työskentelyä?\nSollamo olisi voinut valita muitakin esimerkkejä eksegeettisen opetuksen "epäonnistumisesta" kuin mainitut poliittisesti korrektit esimerkit. Poliittinen korrektiushan ei ole muuta kuin helppo keino suojautua kritiikiltä yleisen mielipiteen taakse. Eli jos haluat kansan tunnetilat puolellesi nosta esiin naisppappeus- ja homokysymys. Ihmiset tietävät oitis kenen puolelle asettua, ennen kuin ovat kuulleet argumentin argumenttia. Mielikuvat tehoavat aina paremmin kuin argumentit.\nMinua tuntevat tietävät, että en ole naispappeuden vastustaja. Vastustan lähinnä sitä tapaa, jolla naispappaeuden vastustajia tätä nykyä vastustetaan. Suhtautumiseni homoseksuaalisuuteen sen sijaan on jyrkän kielteinen. Nämä kaksi ilmiötä eivät ole eettisesti tai raamatullisesti verrannollisia keskenään. Niistä puhuminen toisiinsa rinnastettavina ilmiöinä, tasa-arvon tai erilaisuuden hyväksymisen nimissä, on kuin sotkeutuisi kävellessä omiin jalkoihinsa, kun ei erota oikeaa eikä vasenta. Sukupuolikäyttäytyminen on ERI ASIA kuin sukupuoli. Ei ole syntiä olla nainen (tai mies). Homoseksuaalinen käyttäytyminen sen sijaan on. Miksei tätä eroa jo viimein tajuta?\nSollamo rohkaisi kirkkoa luottamaan kriittiseen raamatuntutkimukseen ja eksegeettiseen työskentelyyn. Yksi mainitun eksegeettisen työskentelyn hedelmä on ollut vakavasti otettavien tutkijoiden parissa tapahtuva alati laajeneva yksimielisyys siitä, että Raamattu johdonmukaisesti torjuu homoseksuaalisen käyttäytymisen kannesta kanteen. Hermeneuttiset silmänkääntöteput eivät tätä tosiasiaa muuta.


Eero Markkanen, lainalla Dresdenissä - Sivu 12 - FutisForum2\n23.01.2019 klo 11:36:22\nKirjoittaja Aihe: Eero Markkanen, lainalla Dresdenissä (Luettu 128957 kertaa)\nVastaus #275 : 12.01.2018 klo 18:27:22\nLainaus käyttäjältä: pommeli - 12.01.2018 klo 18:07:09\nTanskaan menossa, ehkä Teemun ja Pauluksen saunakaveriksi Bröndbyn stadionille\nBrøndbyllä on jo valmiiksi hyviä maalitekijöitä (joskin en ole katsonut onko sieltä lähdössä nyt porukkaa).\nVeikkaan ettei Saksassa flopannut Markkanen ihan huippujengiin kävele. Maalitekovaikeuksista kärsivä keskikastin jengi, ehkä Aarhus, Odense tai Aalborg?\nHeitetään jokerina Horsens, joka pelaa elämänsä kautta ja voisi budjetoida jonkin verran Jorosesta saamiaan rahoja hyvään kärkeen.\nVastaus #276 : 12.01.2018 klo 18:34:33\nLainaus käyttäjältä: Monzan gorilla - 12.01.2018 klo 18:27:22\nWilczekia huhuillaan Espanjaan, joten siinä saattaisi olla mahdollisuus.\nFC Nordsjälland kaipaa myös hyökkääjää.\nVastaus #277 : 12.01.2018 klo 19:54:56\nVai löytyyköhän jengi sittenkin Tanskan divarista?\nVastaus #278 : 12.01.2018 klo 21:01:58\nRanders voisi olla hyvä vaihtoehto Erzille. Randers on tällä hetkellä liigan viimeisenä, tehtyjä maaleja 17. Nyt olisi sankarin viittaa tarjolla. Sarja jatkuu helmikuussa ja vastassa olisi Fc Köpis.\nVastaus #279 : 12.01.2018 klo 23:18:32\nNordsjælland ja Randers varmaan kelvollisia veikkauksia, kun molemmilla on ihan hyviä kokemuksia suomalaisista. Jukka Santalasta varsinkin varmaan Nordsjællandissa lämpimät muistot ja ei pelaajatyyppinä paljon eronnut Markkasesta.\nVastaus #280 : 13.01.2018 klo 06:19:56\nDöner kebab vaihtuu smörrebrödiin = maaleja tulee taas liukuhihnalta = kesän siirtoikkunan kiimaisin nimi on Eero\nVastaus #281 : 13.01.2018 klo 13:23:37\nLainaus käyttäjältä: Jonatan - 12.01.2018 klo 23:18:32\nJuuri meinasin kirjoittaa, että miksi Nordsjaelland hyökkäyspään pelaajaa etsii, kun joukkueesta löytyy jo kaksi hyökkäyspään pelaajaa maalipörssin top kolmosesta, mutta tosiaan, maalipörssiä johtava Marcondes on siirtynytkin Championshipin Brentfordiin tammikuun siirtoikkunassa. Eli mahdollisesti Nordsjaelland on kärkiporukoista realistisin vaihtoehto Eerolle. Bröndby olisi kiimaisin, mutta taitaa olla vähän liian kaukaa haettu.\nVastaus #282 : 15.01.2018 klo 15:20:44\nRandersiin, kuten täällä veikattiinkin.\nDeal done ✔ Finnish international striker @eeromarkkanen signs for Danish Superliga club Randers FC on loan until the end of season\nVastaus #283 : 15.01.2018 klo 15:30:11\nVastaus #284 : 15.01.2018 klo 15:48:30\nNo sattupa sopivasti. Olenkin Köpiksessä juuri matsin aikaan niin pääsee Heeron pelaamista todistamaan.\nVastaus #285 : 15.01.2018 klo 15:52:00\nHyvä valinta, varmaan sopii pelityylille eikä jengin todellinen taso vastaa sarjasijoitusta.\nVastaus #286 : 15.01.2018 klo 16:04:16\nEi pitäis olla mitenkään mahdotonta napata ykköskärjen paikkaa kun tällä hetkellä Joni Kauko on joukkueen maalintekijätilaston jaetulla ykköspaikalla (jos soccerwayn tilastoja on uskominen)\nVastaus #287 : 15.01.2018 klo 16:26:14\nSori offtopic mutta onko kauko kussut liiton muroihin vai miksi ei ole hyvästä sarjataustasta ja aiemmista muistaakseni kelvollisista majunäytöistä huolimatta saanut kutsua huuhkajiin?\nVastaus #288 : 15.01.2018 klo 17:21:23\nLainaus käyttäjältä: W.A. Watanabe - 15.01.2018 klo 16:26:14\nKeskikentän keskustaan aika paljon tunkua.\nVastaus #289 : 15.01.2018 klo 17:22:22\nYleensä talvihöntsistä on ollut sivussa pelaajat, joilla on seurasiirtohommat menossa.\nVastaus #290 : 15.01.2018 klo 18:10:34\nUusi topic: http://futisforum2.org/index.php?topic=214449.0\n« Viimeksi muokattu: 15.01.2018 klo 19:07:46 kirjoittanut Buffy la Cazavampiros »


Finnish riders - Suomalaiset ajajat - Page 3 - Local Group Meet Ups - Electric Unicycle Forum (euc community)\nNyt vasta löysin tän ketjun! Ja juuri missasin eilisen Kaivarin...\n39-vuotias Espoosta esittäytyy. Työkyvytön, joten on aikaa harrastella, nykyään KingSong KS-16S:n kanssa. Maaliskuusta lähtien yhteensä 7500km ykspyöräsillä, joista 4500 parissa kuukaudessa tällä 16S:llä.\nPikkuveljen sain tartutettua myös, ajelee harvakseen IPS Zerolla Kalliosta käsin.\nEikös se ollut jo sunnuntaina se Kaivari, jos oli?\nItse surffailin Hangossa auringossa\nJust now, MarkoMarjamaa said:\nJoo, oli sunnuntaina.\nOlin varmuuden vuoksi paikan päällä, muttei ketään yllättäjää ilmaantunut . Oli hieno ilma ja yksinkin oli mukava 30km ajella.\n@mrelwood , miten noi pyörät saa tohon alaosastoon? (mun ATK on vähän heikkoa )\nSivun oikealta ylhäältä klikkaa sun nimeä, sitten Account Settings. Sitten vasemmasta palkista "Signature".\nEti Google.fi kuvahaulla haluamasi kuvat, ja tallenna ne omalle koneelle (klikkaa kuvaa hiiren oikealla). Sitten tuolta Signaturen editorista "Choose files" ja valkkaa haluamasi kuvat. Kun kuvat on ladannu, klikkaa niissä olevista plussista kuva itse tekstikenttään. Tuplaklikkaa tekstikenttään ilmaantuvaa kuvaa, ja muuta kuvan koko riittävän pieneksi, esim 60 (width).\nOn 9/26/2017 at 9:29 AM, mrelwood said:\nEiks noille kilometrille olisi joku isompi akkuinen kiva?\nMua tympii jo kun oma alkaa 50-60km reippaasti ajetun matkan jälkeen rajoittaa nopeutta vaikka akkua on vielä melkein saman verran jäljellä\nKävin lauantaina Tampereella Mensan järjestämässä älykkyysseminaarissa.\nYksipyöräisellä, tottakai, koska se kuului asiaan\nIhan ehdottomasti olis. Sain äsken valmiiksi modauksen, nyt on KS16S:ssä 1020Wh:n edestä akkuja. Eipä tolla vieläkään Turkuun ajele, mutta nyt on normireissun jälkeen akkua jäljellä yli 30% aiemman 0%:n sijaan.\nEns vuodelle hotsittais hankkia kaveriksi 18":nen. 1300Wh tai enemmän ois poikaa.\nIhan fiksua. Levossa 45% kyykkää ajossa jopa alle 20%:een. Ei niillä tehoilla enää yhtä nopeasti nousta yllärikuopasta täysvauhdissa.\nEdited October 2, 2017 by mrelwood\nNojoo, toki turvallisuutta.\nMullo toi ks18 1360wh tms, akuille ois tilaa sisällä vaikka kuinka.\nAjelen kesät talvet.\nPienemmällä tuikulla ajelen ns valoisiin vuodenaikoihin, isommalla tälläi pimeällä.\nTuohon kuvaan nyt sattui molemmat, isommasta mitattu Suomessa reilu 3100lm niin sillä niupa naupa näkee ilman lisävaloja =)\nLamppua ruokkii 16.8v 8800mah (148wh / 130wh nominal) lipopaketti, ei tarvi murehtia että kauanko lampussa riittää virta täydellä teholla.\nEdited October 4, 2017 by jesi\nOn 8/20/2017 at 3:29 PM, jesi said:\nTiedän kyllä sieltä yhden toisenkin\nMää en oo Suolessa nähny muita kingsongeja kuin omani (ks18), johon vieläkin tyytyväinen.\nNordkapin huipulle en viitsinyt keskustasta ajaa taannoin, kun niin kova sumu ettei tuntunut turvalliselta vaihtoehdolta, lähinnä että muut tienkäyttäjät näkee.\nKohtahan sitä saa taas laittaa piikkipyörän alle ja nauttia ajosta lisää\nJa tässäpä sitten se toinen lappeenrantalainen pulteri ilmoittautuu! Timon näinkin LPR:n sairaalan mäessä jokunen päivä sitten, tulit Kingsonilla vastaan. Tai ainakaan en usko että yksipyöräilijöitä kovinkaan montaa on täällä... ;-) Aloittelin itse pyöräilyn alkukeväällä kun Jesin vanha Neinbot One E+ päätyi minulle. Parin aika tömäkän asvaltti-ihottuman, n. 700 rullutetun kilometrin ja jo kertaalleen poltettujen mosfetien jälkeen pidän tuosta laitteesta yhä kuin hullu puurosta. ;-)\nJesihän se minutkin sai tähän innostumaan ja kaikessa hulluudessaan tuo laite kyllä vetää suupielet virneeseen joka kerta kun sillä ajelee ympäriinsä. Ja Jesin vanha piikkipyörä on menossa itselläkin talveksi alle! ;-)\nTowerilla ois ajokki muuten jouden:\nUusi harrastaja ilmoittautuu Helsingistä.\nOstin heräteostoksena Verkkiksen palautusosastolta halvalla one S2:n, koska sähköpyöräni varastettiin. Vähän yli viikon harjoitellut ja 100km ajettuna. Nyt alkaa jo himottamaan vähän nopeampi laite. Hurahdin kyllä kerralla ykspyöräseen. Kaikkein kätevin peli kaupungilla liikkumiseen ja voi ottaa vaikka baariin mukaan pöydän alle.\nOstin toki talutusvarren tuohon ninebottiin. Mutta silti katselen jo uutta ensi kaudelle. Mitä kautta olette hankkineet noita pelejä Suomeen?\nVoisin lähteä mukaan seuraavaan miittiin, jos on vielä tulossa. Olisi hyvä nähdä muita laitteita, ettei tarvitse sokkona tilata.\n59 minutes ago, UniVehje said:\nEhkä ei enää tänä vuonna Helsingissä miittiä ole☺☺\nItse olen edelleen harvakseltaan idässä ajellu, muttei ole nastoja alla, joten liukkailla en ajele.\nJos itä-hki suunnalla liikut niin ilmoittele...\nMitä kautta olette hankkineet noita pelejä Suomeen?\nPari pyörää käytettynä Suomesta ja yksi Briteistä, uutena KS16S Saksasta 1RadWerkstatt:lta. Halvempaa kuin Suomesta, mutta varmasti ei pärjää hinnoille joita voi saada suoraan Kiinasta tilaamalla, lähinnä halusin varmistaa että takuu pelaa jos tulee ongelmia, eikä hintakaan nyt niin paha ollut.\nUusi tulokas ilmoittautuu Valkeakoskelta!\nOstin tammikuun loppupuolella ensimmäiseksi peliksi Ninebot One S2:n Verkkokaupasta. Olen päässyt sillä jo hieman (reilu 50km) ajamaankin, vaikka kelit ovatkin pistäneet kovasti vastaan. Hiljalleen löytyy jo itseluottamusta liikkeellelähtöön ja epätasaisempaankin maastoon. Yhden työmatkan kerkesin tällä viikolla kokeilemaan, mutta metroasema - toimisto -väli oli Espoossa aika heikkokuntoinen ja sai parissa kohtaa kantaa. Kevättä odotellessa...\nJoko se metro Valkeakoskelta Espooseen menee??\nEi muuta kun keväällä kokoontumisajoihin, sovitellaan aikaa myöhemmin..\nItse ajelen tällähetkellä vain toimistotalon parkkihallissa ??\nMinun harmikseni siinä täytyy käyttää myös Matkahuollon palveluita välissä. Mutta muille pätkille ykspyöränen oli ihan kätevä ja ennen kaikkea hauska! Tuppaa oleen muuten aika pitkästyttävä työmatka.\nEiköhän sitä täydy sitten kokoontumisajoille vääntäytyä, kun kausi alkaa.\nSilmäileekö muutkin sääennusteita sillä silmällä, että milloinkahan pääsisi taas ajelemaan? Alkaa olla jo vieroitusoireita. Tulee nimittäin ajeltua autohallissa. ?\nOlen päättänyt hankkia uuden pyörän tälle kaudelle. Mielessä on KS 16s. Onko kellään käytettyä myynnissä Suomessa?\nNoniin! Heti olin baanalla kun pyöräteiltä löytyi lumeton kaistale. Nythän on Espoossa jo pääosa kevyen liikenteen väylistä kuivia. Ja oi että kun alko elämä taas hymyilemään! Olin tarkoituksella yrittänyt unohtaa koko touhun enkä käynyt täällä foorumillakaan etten liikaa ikävöisi tätä ihanaa harrastusta. Jalat vaan kesäksi taas 40km kondikseen.\nVeljen kanssa eilen pörrättiin Kauniaisissa yms, ja uutta pyörää Zeron tilalle kesäksi pohtivana otti puheeksi miitit. On taasen sunnuntai... Löytyiskö tänään pyörijöitä Kaivariin tai muualle?\nMulla on KS-16S modattuna 1020Wh:ksi. Etenkin nyt 2.5" rengas mahdutettuna aivan upea menopeli, suosittelen!\nEdited April 8 by mrelwood\nEilen kävin Kaivarissa kävelemässä. Tänään en itse millään pääse, liikaa sovittuja juttuja.\nHuomenna aamulla aikainen lähtö Tahkolle viikoksi hiihtää, sitten talvi on paketissa.\nPihalla olen vähän yxpyörällä ajellu, mutten ole uskaltanu pidemmälle. Ensi vkl voisi sunnuntai Kaivari onnistua...\nEnsi vkl voisi sunnuntai Kaivari onnistua...\nSehän sopisi! Sovitaan lähempänä tarkemmin. Ja tietysti kaikki muutkin mukaan! Ykspyöriä näkee liikenteessä niin harvoin.\n250 kilsaa oon ehtiny ajelella viimeisen kahden viikon aikana Ninebotilla. Alkaa olla jo kadutkin putsattu. Voisin lähteä viikon päästä mukaan.\nVarausmaksun V10:stä ehdin jo maksaa ja KS-16S on kateltuna valmiiks. Viikolla teen päätöksen näiden kahden välillä.\nJos meinaa enemmän ajaa, niin tähtää sinne pitkälle yli 1000wh koneisiin.\nEi tarvi ostaa niin montaa laitetta, ku ostaa kerralla semmosen missä patterit riittää.\n13 minutes ago, jesi said:\nTuskin jaksan ajella päivässä yli 70 kilsaa. Siinä on mulle riittävä raja. Itelle tärkeempää, että toimii keskustassakin, on ketterä, kompakti ja vähän pääsee maastoonkin. Jos menee yli 35 km/h, niin en varmaan kuitenkaan ajelis kovempaa.\nAlkaa tosiaan tarjonta vähenemään aika rajusti jos 840Wh ei riitä. Etenkin 16-tuumaisissa.\nVaikka 35km/h on raju vauhti, kyllä mulla syksyllä oli olo että vähintään 40km/h kulkeva 18-tuumanen olis suorille baanoille pakoillaan. Ihminen on tästä outo, aina vois olla lisää! Nyt kauden alussa tosin 35 tuntuu vielä oikein passelilta maksimilta. Saas nähä miten on kuukauden päästä...\nMehän saadaan ehta miitti pystyyn sunnuntaille, hienoa!\nEdited April 9 by mrelwood\nTilasin tuossa kiirastorstaina AliExpressistä Gotway Teslan, kun ei enää Ninebotti riittänyt. Pyörän pitäisi saapua ensi viikolla. Melkein 400 km tuli ajettua Ninebotilla ennen kuin ylitsepääsemätön upgrade-himo nousi. Onneksi kaveri ostaa tuon vanhan pois, saadaan yksi ajaja lisää\nAjokausi ilmeisesti joillakin teistä rajoittuu kevät-syksy välille, mutta itse ainakin koin että talvella sai ajettua ihan yhtä hyvin. Ninebotti pysyi pystyssä lumella ja jäällä - ainoa mikä aiheutti nyt ongelmaa oli tuo sohjo. Onneksi sekin on sulanut jo melkein kaikkialta.\nJos kukaan haluaa pitää miittiä myös Pirkanmaan alueella, niin tulen mielelläni paikalle.


Hotellit lähellä kohdetta Conventicon luolat | Hotels.com\nHotellit lähellä kohdetta Conventicon luolat\nHotellit lähellä Conventicon luolat – Melilla\nTutustu tarkemmin kohteeseen Conventicon luolat\nMissä Conventicon luolat sijaitsee?\nConventicon luolat löytyy kaupungista Melilla. Voit viettää siellä rennon päivän tutkimalla nähtävyyksiä ja tutustumalla alueeseen. Jos pohdit, mitä näkemistä ja tekemistä alueella mahtaa olla, sinun kannattaa ottaa suunnaksesi Purísima Concepciónin kirkko ja Melillan arkeologia- ja historiamuseo.\nMinne kohteen Conventicon luolat lähelle voin majoittua?\nMeiltä löytyy 10 hotellia, jota sijaitsevat vain puolentoista kilometrin säteellä kohteesta Conventicon luolat. Voit takuuvarmasti löytää niistä itsellesi sopivan! Sinun kannattaa harkita esimerkiksi yhtä näistä vaihtoehdoista, jotka ovat asiakkaidemme suosikkeja:\nNähtävää ja tehtävää kohteen Conventicon luolat lähellä\nNähtävää kohteessa Conventicon luolat\nTehtävää kohteessa Conventicon luolat\nMiten pääsen kohteeseen Conventicon luolat


Poisson salibandyssä | Ylikerroin.com\nViestin otsikko: Poisson salibandyssä\nLähetetty: 21.11.2012, 17:35\nEn tiedä liittyykö tämä nyt exceliin vai yleisesti poissonin kaavaan, mutta kysytään nyt vaikka täällä. Olen muokkaillut tuota JussiQ:n aikoinaan tekemää Poisson_new.xls:ää omiin tarpeisiin (Isot kiitokset muuten, siitä(kin) on paljon apua ollut!)\nLähtökohtaisestihan tuo tosiaan toimii parhaiten jääkiekossa ja jalkapallossa, mutta olen itse kiinnostunut käyttämään sitä myös Salibandyssa. Alkuperäinenhän toimii akselilla 0-10-> ja itse olen käyttänyt akselia 0-15->\nMietinkin tässä, että mikä olisi max. maalimäärä, joka tuonne kannattaa asettaa?\nMyöskin kiinnostaa, että mitä vaikutuksia on tuolla max. maalimäärällä ja sen muuttamisella?\nAlla on omasta excelistä poimittua faktaa vähän suomennettuna säbäliigasta, jos jollain kiinnostusta riittää. Huomioitavaa on, että tilastointi on vain 3,5 kautta ja olen tehnyt tässä aika rankkojakin pyöristyksiä, joten tilastot eivät ole "absoluuttisia" vaan lähinnä suuntaa-antavia.\n// 1. Maalien odotusarvo Koti-Vieras\n// 2. Alkuperäisellä saatu todennäköisyys tasurille\n// 3. Omalla laskurilla saatu todennäköisyys tasurille\n// 4. Alkuperäisellä saatu todennäköisyys odotusarvon mukaiselle tulokselle\n// 5. Omalla laskurilla saatu todennäköisyys odotusarvon mukaiselle tulokselle\n// 6. Salibandyliigan tilasto runkosarjasta ajalta 2009 - nykyhetki\nmaalien odotusarvo pelissä: .............. 3-3 .... 5-5 .... 7-7 .... 9-9 .... 11-11 .... 13-13\nAlkuperäinen (0-10->) X-todnäk.: ......... 16,7% .. 12,8% .. 11,4% .. 16,2% .. 33,2% .... 57,5%\nOma (0-15->) X-todnäk.: .. ............... 16,7% .. 12,8% .. 10,8% .. 9,5% ... 9,2% ..... 12,4%\nAlkuper. muk. odotusarvoinen tulos: ...... 5,0% ... 3,1% ... 2,2% ... 1,7% ... 29,2% .... 56,0%\nOman muk. odotusarvoinen tulos: .......... 5,0% ... 3,1% ... 2,2% ... 1,7% ... 1,4% ..... 1,2%\nTodellisuus 09-nyk.hetki: ................ 1,8% ... 2,9% ... 2,0% ... 0,2% ... 0,0% ..... 0,0%\n...................................... %/kaikki ottelut ... %/tasapelit\nTasapelejä yhteismaalimäärä -7: ....... 3,2% ................. 21,3%\nTasapelejä yhteismaalimäärä 8-11: ..... 5,6% ................. 37,2%\nTasapelejä yhteismaalimäärä 12-15: .... 4,8% ................. 31,9%\nTasapelejä yhteismaalimäärä 16-19: .... 1,1% ................. 7,5%\nTasapelejä yhteismaalimäärä 20-: ...... 0,3% ................. 2,1%\nTasapelejä yhteensä: .................. 15,0% ................ 100%\nSalibandyliigan maalikeskiarvot (viim. 3 + käynnissä oleva):\nKausi .. kok. ... koti ... vieras\n09-10 .. 10,32 .. 5,19 ... 5,13\n10-11 .. 11,80 .. 6,19 ... 5,62\n11-12 .. 12,27 .. 6,29 ... 5,98\n12-13 .. 12,46 .. 5,85 ... 6,61\nKa. .... 11,71 .. 5,88 ... 5,84\nYhden desimaalin tarkkuudella muuten tuo ero alkaa näkyä kohdassa 5,8 - 5,8, jolloin vanha antaa 11,9% ja omani 11,8%.\nLähetetty: 21.11.2012, 20:22\nJussin erinomainen laskin ehkä nipin napin riittää jääkiekkolaskimeksi mutta on säbään jo selkeästi riittämätön.\nJoukkueiden maaliodotusarvot eivät säbässäkään tietysti ole toisistaan riippumattomia. Silloin tuo esittämäsi kaltainen tarkastelutapa ei ehkä ole paras mahdollinen.\nTein tuolla omalla laskimellani tarkastelut 12 ja 14 maalin odotusarvoilla. Laskin toimii 0 - 21 "akselilla".\n6+6 0.1 11.6 7+7 0.5 10.8\n7+5 0.3 9.9 8+6 0.9 9.4\n8+4 0.8 6.0 9+5 2.2 6.1\n9+3 2.2 2.5 10+4 4.9 2.9\n10+2 4.9 0.6 11+3 9.3 1.0\nKolme vasenta saraketta käsittelee 12 oa.-maalin ottelut, kolme oikeanpuoleista vastaavasti 14 oa.-maalin ottelut.\nSarakkeessa yli 15 tn. on laskettu mikä on kussakin tapauksessa todennäköisyys sille että\n- vähintään toinen joukkueista tekee yli 15 maalia.\nNähdään että jos toisella joukkueella m.o.a. on 10 maalia, on todennäköisyys sille että jompikumpi tekee yli 15 maalia n. 5 %. Tällä on jo selvää vedonlyönnillistä merkitystä, mutta se koskee Sinun 0 - 15 "akselin" laskimessasi vain niitä 15. sarakkeita/rivejä mutta ei vaikuta muihin todennäköisyyksiin.\n- Jussin laskin laskee kaikki tulosvaihtoehdot välillä 0 - 0 => 9 - 9 ihan oikein\n- Sinun laskimesi laskee kaikki tulosvaihtoehdot välillä 0 - 0 => 14 - 14 ihan oikein\nJos ja kun tuo 15. sarake ja rivi Sinun laskimessasi käsittää myös yli 15 maalin vaihtoehdot, on niissä mukana aina 'loput' ko. todennäköisyysmassasta.\nUnder/over -todennäköisyyksiin tuolla 15 maalin laskentarajoituksella aiheutetaan pieni virhe mutta se on niin vähäinen ettei sillä ole vedonlyönnillistä merkitystä.\nYo. taulukossa on vertailun vuoksi laskettu myös tasapelin todennäköisyydet kussakin tilanteessa. Yleisesti tietysti pätee:\n- mitä suurempi m.o.a. ottelussa on, sitä pienempi on tasapelin todennäköisyys.\nEn tiedä mistä Sinä olet tuon 15%:n tasuritodennäköisyyden laskenut säbäliigaan mutta aika suurelta se tuntuu..\nEdit: sekalaiset luvut kaikki prosenteiksi\nViimeksi muokannut S.Mäenala päivämäärä 22.11.2012, 00:22, muokattu yhteensä 1 kerran\nLähetetty: 21.11.2012, 20:42\nMinun tietokannastani tällaista jakoa:\n2013: 35,4-14,6-50,0 5,79-6,57\n2012: 45,1-12,6-42,3 6,19-6,00\n2011: 49,5-09,9-40,7 6,16-5,58\n2010: 37,4-22,0-40,7 5,12-5,06\n2009: 46,2-11,0-42,9 6,02-5,41\n2008: 42,9-14,8-42,3 6,00-5,64\n2007: 48,9-06,0-45,1 6,59-6,33\n2006: 54,0-14,1-31,8 6,83-5,72\n2005: 50,5-10,6-38,9 5,97-5,30\n2004: 48,0-16,5-35,5 5,36-5,06\n2003: 51,0-13,1-35,9 5,55-4,62\nHasHasHas:n otantaan mahtuu siis yksi poikkeuksellisen runsaiden tasurien kausi. Yksi keskimääräistä vähäisempien tasurien kausi ei riitä tasapainottamaan tilannetta.\n21.11.2012 20:53 <S.Mäenala> Joo, tuosta se johtuu, 12 - 12.5 varmasti lähellä totuutta..\nLähetetty: 21.11.2012, 23:34\nKiitos hyvästä ja asiallisesta vastauksesta. Tasurin todennäköisyys on tosiaan aikalailla pielessä, mutta kyseessä on toisaalta myös sellainen tilasto, jota en ole omissa moa. laskelmissani huomioinut, joten se ei ole vetoihin asti päässyt kummittelemaan.\nHyvä, että tuli jokatapauksessa bongattua. Dataa on rensenbrinkin tapaan olemassa tietysti myös pidemmältä aikaväliltä, mutta toisaalta kun oma tapa laskea moa:ta ei ota huomioon "historiaa" niinkään vaan perustuu nykyhetkeen, pienellä prosentilla edelliseen kauteen ja siihen kuuluisaan "mutuun", niin en pidä niitä kovinkaan suuressa arvossa. (Tarkoittaen siis sitä, että vaikka tossa tilastossa tasurin tn. olisi 0% se ei muuttaisi omaa moa.)\nTuohon liittyen tarkennan/korjaan sen verran, että mulla on itseasiass 17 saraketta, ensimmäinen niistä on "0" ja viimeinen on "yli 15".\nU/o todennäköisyyksiin pieni heitto ei itseäni haittaa, koska niihin niin usein pettyneenä olen alkanut jostain syystä niitä vähän välttelemään ja käyttämään nk. "suojakerrointa" niitä laskiessa.\nToisaalta sitten taas "kohti ammattimaisuutta" pitäisi tuota pientäkin heittoa u/o:ssa varmaan käsitellä isommin, koska ne ovat olleet juurikin niitä tappiollisia vetoja. Toisaalta olen huomannut, että näissä kertoimenasettelijoiden linja on osunut välillä pelottavan hyvin.\nEsimerkkinä vaikka tuo tuorein 18.11 pelattu kolmen ottelun "kierros" ja nordicbet:\nSPV - Happee 12 maalia - raja 11.5\nKoovee - Josba 11 maalia - raja 10.5\nOLS - Erä 12 maalia - raja 11.5\nSinulla kun on se 21 -akseli, niin rohkeneeko sitä kysellä, että käytätkö ko. laskuria nimenomaan salibandyyn vai onko kyseessä joku muu viritys? Ja kehtaatko tarkentaa vielä, että onko se "21" tässä 21 riviä vai tuleeko tuohon päälle vielä 0 ja "yli21"?\nMillätavoin under/over laskenta olisi mielestäsi optimaalinen?\nRupee vaikuttamaan vähän "kysy gurulta" -menolta, mut mikäs siinä.\nLähetetty: 22.11.2012, 17:17\nKyllähän tässä itsensä aikamoiseksi guruksi tuntee kun tätä mellastelua katselee. Tietysti se on vain tuosta johtuvaa näköharhaa..\nIhmeen hyvin sait selvää minun melko sekavasta esityksestäni. Tärkein pointti oli juuri se että niin kauan kuin vedonlyönti ei koske 16 - 0 tuloksia ja suurempia, Sinun laskimesi on täysin riittävä.\nMainitsemani u/o -todennäköisyyksiin (ja myös 1X2 -jakaumaan) aiheutuva virhe on oikeasti täysin marginaalinen ja voidaan jättää huomiotta. Näin siksi että 16-rajasta johtuva kokonaisvirhe jakautuu melko hyvin joukkueiden voimasuhteiden mukaisesti eikä siten muuta näitä tasapainoja juuri nimeksikään..\nVirheen tarkkaa määrää on vaikea arvioida mutta näppituntumalta saattaisi olla että bookkerien palautuksiin tekemät pyöristykset ovat merkittävämpi tekijä, ainakin muutaman satasen panoksiin asti.\nTunnen huonommin salibandyä mutta voisi olettaa että Veikkaus on kotimaisen liigan suhteen merkittävä linjanluoja. Siellä osataan kyllä laskea, mutta osataan myös tehdä virhearvioita.\nVeikkauksen eräs hyvä puoli on että se edelleen on melko inertti markkinoille.\nTein laskurin alunperin juuri tälle foorumille jääkiekko/salibandy -laskimeksi. Siitä selittyy tuo suuri laskentatarkkuus.\nNolla on alarajana tietysti selviö, ylin luokka on yli 20 maalia.\nOptimaalinen siitä saataisiin tekemällä u/o -esiintymistiheydestä samanlainen selvitys, jonka minä tuolla naapuriketjussa tein Englannin Valioliigaan. Jos sellaista selvitystä ei ole, on Poisson-pohjainen työkalukin ihan kelvollinen.\n22.11.2012 20:50 <HasHasHas> Sekavat esityksethän vain pakottavat ajattelemaan enemmän ;)


Psalmit, 20 - Raamattu ja Biblia - Bíblia Católica Online\n2. Kuulkoon Herra sinua hädän päivänä, varjelkoon sinua Jaakobin Jumalan nimi.\n3. Hän lähettäköön sinulle avun pyhäköstä ja tukekoon sinua Siionista.\n4. Muistakoon hän kaikki sinun uhrilahjasi, ja olkoon sinun polttouhrisi lihava hänen silmissään. Sela.\n5. Hän antakoon sinulle, mitä sydämesi halajaa, ja täyttäköön kaikki sinun aivoituksesi.\n6. Suotakoon meidän riemuita sinun voitostasi ja nostaa lippumme Jumalamme nimeen. Täyttäköön Herra kaikki sinun pyyntösi.\n7. Nyt minä tiedän, että Herra auttaa voideltuansa, vastaa hänelle pyhästä taivaastansa, auttaa häntä oikean kätensä voimallisilla teoilla.\n8. Toiset turvaavat vaunuihin, toiset hevosiin, mutta me tunnustamme Herran, Jumalamme, nimeä.\n9. He vaipuvat maahan ja kaatuvat, mutta me nousemme ja pysymme pystyssä.\n10. Herra, auta! Vastatkoon kuningas meille, kun huudamme.\nHerra Jumalamme auttaa kätensä oikean pyhästä taivaastansa tiedän vastaa vaunuihin voideltuansa voimallisilla


UKK-kävelytesti - Peurunka\nMitä testi mittaa ja miten?\nTestaa kuntosi UKK-kävelytestillä\nUKK-Instituutin kehittämä 2 km:n kävelytesti antaa kuvan testattavan verenkierto- ja hengityselimistön kunnosta. Testituloksen perusteella määritetään kävelijän yksilöllinen kuntoindeksi ja annetaan liikuntasuositukset. Testaaja käy kanssasi läpi testitulokset sekä antaa vinkkejä liikkumiseen. Saat mittaustulokset myös kirjallisesti.\nUKK-kävelytesti mittaa sykkeen avulla kestävyyskuntoa, eli hengitys- ja verenkiertoelimistön suorituskykyä. Testin avulla voidaan kartoittaa aerobista kuntoa suhteessa terveyteen ja toimintakykyyn. 2 kilometrin kävelytestin tulos perustuu arvioon maksimaalisesta hapenottokyvystä ja tulos ilmaistaan kuntoindeksinä.\nKävelytesti on tarkoitettu 20-65 vuotiaille ja soveltuu erinomaisesti suurten ryhmien testaukseen, kun aikaa on rajallisesti.\nMiten valmistaudut kävelytestiin?\nvältä kovaa fyysistä rasitusta testiä edeltävän vuorokauden aikana\nalkoholin käyttöä tulee välttää 24 h ennen testiä\nkahvia ja kofeiinipitoisia tuotteita, sekä tupakointia tulee välttää vähintään 4h ennen testiä\ntesti suoritetaan ulkona, varustaudu olosuhteiden vaatimalla tavalla, erityisesti jalkineiden tulee olla hyvät\nOlethan terveenä testiä varten? Sairaana olevaa tai juuri sairaana ollutta henkilöä ei saa testata.


Pieniä timantteja: Riepoo lievästi\nNetti ei toimi vieläkään, neljättä päivää. Meillä on Elisan kaapelimodeemi, jonka huolto ja muu palvelu on tähän asti ollut suorastaan erinomaista. Mutta nyt puhelimessa jonottaminenkin on mennyt maksulliseksi. Mies on tänään roikkunut jonossa tehtyään vikailmoituksen jo lauantaina.\nParin tunnin jonotuksen jälkeen selvisi niin paljon, että vikaa on laajemmallakin ympäristössämme ja sitä korjataan. Olkoon sitten.\nKun on päivät töissä ja ikkunan takanakin on pilvistä, tuntuu kuin viettäisi koko viikon viltin sisällä. Silloin voi sortua töistä tullessaan hampurilaisateriaan, kuten eilen, kun autoa tankatessa osui silmään McDrive. Kana-pekonitäyte ei ollut yhtään hullumpi ja cokis maistui niin hyvältä!\nLämmöllä, Virpi P. klo 19.38\nE 8.12.2009 19.53\nKuulostaa ihan meidän arjelta! Täälläkin riepoo. Niin paljon, ettei jaksa kiinnostaa bloggaaminenkaan enää. Meillä kyllä yhteydet toimii kivasti ja uuden koneen kanssa kaikki sujuu helposti. Ymmärrän kyllä tuskan noiden kanssa.\nMäkkiruoka on juuri silloin hyvää, kun sitä syö tarpeeksi harvoin.\nSooloilija 8.12.2009 21.47\nYmmärrän tunteesi, veri kiehuu ja riepoo todellakin kun netti ei toimi.. Tässä tilanteessa on tullut oltua ja ollaan aina vähän väliä..\nJa voi, me käymme tytärten kanssa aina silloin tällöin Hesellä, ja miten se cokis maistuukin niin hyvältä runsaiden jäiden kera.\nmaaretta 8.12.2009 23.12\nEilen sorruin minäkin mäkkärin syömisiin. Vietin nautinnollisen puolituntisen linnanjuhlailtiksen ja hampurilaisen kera täpötäynnä kelkkahaalarillisia turisteja olevassa Mäkkärissä! Ja jälkkäriksi vielä pirtelö. Ei kyllä ollut nautinnollinen olo enää sen jälkeen jälkeen.....\nHeljä 9.12.2009 7.42\nMiksiköhän eivät voineet laittaa vaikka jonotukseen viestiä, että laajempikin ongelma! Toivottavasti saavat pian kuntoon. Itse palkitsin tyttäreni (ja itseni) maanantaina Mäkkäri drive-in aterialla rokotuksen jälkeen. Mies sai sitten ihan itsekseen syödä illallisen, oli aika täysi olo.\nKauniin kuvan olet kuitenkin saanut ladattua piristämään näitä harmaita päiviä; kiittäen Heljä\nAnonyymi 9.12.2009 17.44\nKyllä riepois, jos ei netti toimis! Kauhean pitkä jonotusaika!\nMäkkäriateria maistuu valitettavan hyvälle tai oikeastaan olen itse Hesen ystävä ja se sijaitsee harmittavan lähellä päivittäistä reittiä.. tulee poikettua.\nKuvaa katsoo mielellään, se on kaunis, tuo suloa arkeen.\nVirpi P. 9.12.2009 18.33\nMissy E, ihmettelin jo, kun päivitystä ei tule, mutta selitys kelpaa. Välillä on kiva tehdä jotain muutakin illalla, kuten katsoa vaikka telkkaria;D\nSooloilija, pätkiminen pännii. Ja kun sille ei voi itse tehdä mitään.\nMaaretta, hyvä kuulla, että kaikki sortuvat pikaruokaan. Sitä paitsi se maistuu välillä hyvältä, kun vaan voi olla välittämättä kertakäyttöpakkausten tuhlauksesta.\nHeljä, miestä riepoi eniten juuri se, että vastauksia ei saa. Vasta puhelintyhteys koko illan jonotuksen jälkeen auttoi. HOmma hoitui.\nEikka, nettimme korjattiin tänään, huhhahhei! Valitus auttoi, sen sijaan netti-ilmoitus viime viikolla ei johtanut mihinkään.\n-Vieläkään en ole tutustunut Hesen valikoimiin, vaikka on ollut puhetta, että se on parempaa. Missähän täällä on..?\nElisa 9.12.2009 18.37\nTuollaiset asiat, joille ei itse voi mitään - tympivät kovasti! Toki toisinaan toivon, että olisi tuo netti poikki vaikka päivänkin, kun nuoriso vain istuu koneella..\nKuvasi on kaunis, taas kerran.\nOlivia 10.12.2009 13.40\nEi se ihme, että meillä paineet nousee näitten härveleiden kanssa. Itse vietiin kone huoltoon Gigantin takapihalla olevaan huoltopisteeseen. Yritimme soitella sinne, mutta ei vaan onnistunut. Olisi pitänyt tarkentaa sitä ja tätä asiaa jne. Puhelut menivät johonkin yleiseen Gigantin puhelinpalveluun (Rovamiemi, espoo jne.)Sieltä ei yhdistelty puheluja huoltomiehelle. Pitkän anomisen ja usean puhelun jälkeen järjestelmä toimi niin, että he antoivat soittopyynnön meidän paikalliseen myymälään ja sieltä se sitten toimitettaisiin huotomiehelle. No, lopulta Herra Huoltomies soitti, mutta liian myöhään koneen osalta. Kaikki piti aloittaa hänen no, jos ei ihan alusta, niin kuitenkin.\nKuulosti varmaan monimutkaiselta mutta käytännössä vielä mutkikkaampaa. Mulla paloi käämit ja isäntä lisäsi myös verenpainelääkitystään noiden tapahtumien tiimellyksessä. En ole myöskään päässyt tuonne DNA.lle, kun ovat ulkoistaneet palvelut niin tehokkaasti. Palvelevat minua puhelimen kautta kait jostain "inarin sevettijärveltä". Sinnekin olisi ihan Henkilölle ihan oikeaa asiaa .....Joo, tähän on tultu. Tässä siis viime viikkojen pikku pulmia.\nJos nuo vehkeet edes sitten pelais mutta kun heti alkavat renkata uudelleen.\nHuh, vähän helpotti tämä "avautuminen" taas.\nVirpi P. 10.12.2009 21.01\nElisa, muistan hyvin tuon huolensekaisen ärsytyksen, kun nuoriso tosiaan roikkui netissä kaiken vapaa-aikansa. Nyt kun itse teen samaa, herättää sekin huolensekaista ärtymystä, jopa nuorisossa;)\nOlivia, aikamoista touhua on ollut teilläkin. En haluaisi olla myöskään noissa palveluissa töissä ottamassa vastaan ihmisten purkauksia, joihin nämä järjestelyt väistämättä johtavat.\nToivotaan nyt, että linja pysyy auki ja kone toimii!


Syksyinen ennuste julki: Elokuu näyttää epävakaiselta ja tavanomaista viileämmältä\n06.08.2016 klo 11:05\nEnsi viikolla kannattaa varustautua sateenvarjolla, sillä sää näyttää tavanomaista koleammalta ja epävakaiselta.\nViikonloppu näyttää sateiselta koko maassa.\nHeinäkuuhun verrattuna säässä tapahtuu selvä käänne syksyisempään suuntaan.\nKuukausiennusteen mukaan elokuu näyttää tavanomaista koleammalta ja sateisemmalta.\nViikonloppuna ja ensi viikolla on käyttöä kumisaappaille sekä sateenvarjolle. ANTTI NIKKANEN\n– Sekä tänään että huomenna tulee monin paikoin sade- ja ukkoskuuroja. Etenkin Pohjanmaalla ukkostaa voimakkaasti koko viikonlopun ja vettä tulee rankasti, kertoo Ilmatieteen laitoksen päivystävä meteorologi Henri Nyman.\nEuroopan keskipitkien ennusteiden keskuksen (ECMWF) tuoreesta kuukausiennusteesta käy ilmi, että elokuusta on tulossa tavanomaista koleampi. Myös sademäärä on koko maassa keskimääräistä suurempi.\nMeteorologi Nymanin mukaan ensi viikolla Skandinavian puolelta tulee Suomeen matalapaine, joka näkyy sateina koko maassa.\n– Ensi viikolla mennään alkuviikko vielä noin 20 asteessa, mutta loppuviikosta viilenee selvästi. Osassa maata mennään jopa alle 15 asteen, Nyman sanoo.\nMeteorologin mukaan myös toiveita poutaisemmasta säästä on olemassa ensi viikon aikana, mutta se saattaa jäädä harvinaiseksi herkuksi. Heinäkuun loppupuoleen verrattuna säässä tapahtuu selvä käänne viileämpään ja syksyisempään suuntaan.\nECMWF:n pidemmän ajan ennusteet eivät pyri ennustamaan säätilanteita, vaan ne antavat todennäköisyyden sille, miten keskilämpötila poikkeaa pitkän ajan keskiarvosta. Poikkeama voi syntyä joko siitä, että koko jakso on keskimääräistä viileämpi tai siitä, että jaksoon ajoittuu hyvin viileä jakso, vaikka lämpötila muutoin pysyisi lähellä tavanomaista.\nIlmatieteen laitos muistuttaa, että erityisesti Suomen sään suuren luontaisen vaihtelun vuoksi pitkät ennusteet eivät välttämättä pidä kovin hyvin kutiaan.


Tampereen keskustan maksulliset pysäköintialueet - Datasets - CKAN\nTampereen keskustan ...\nAineistosta löytyvät Tampereen keskusta-alueen ja Kaupin Kuntokadun alueen yleisillä katu- ja pysäköintialueilla olevat maksulliset pysäköintipaikat. Lisäksi aineistosta löytyy mm. keskusta-alueella olevat asukas- ja yrityspysäköintipaikat sekä eri käyttäjäryhmille tarkoitetut paikat. Pysäköintilaitosten (yleiset) ominaisuustiedoissa on vain paikkamäärä.\nAineistoa päivitetään pysäköintiä koskevien päätöksien toteutumisen jälkeen.\nALUEEN_NUMERO: pysäköintialueen yksilöivä numero.\nKOHDETYYPPI: K = kadunvarsipysäköintialue E = erillinen pysäköintialue I = Inva -pysäköintialue L = linja-autojen pysäköintialue T = taksiasema M = moottoripyörien pysäköintialue P = yleinen pysäköintilaitos\nPAIKKATYYPPI: Pysäköintipaikan suunta suhteessa ajorataan (huom. ominaisuustieto puuttuu laajoilta pysäköintialueilta). S = ajoradan suuntaisesti V = viistossa ajorataan nähden K = kohtisuorassa ajorataan nähden\nPAIKKOJEN_LUKUMAARA: henkilöautojen arvioitu paikkamäärä (kadun suuntaisissa paikoissa pituus 6 m/h-auto).\nRAJOITUSTYYPPI: alueen arkipäivän rajoituksen mukaan. M = maksullinen pysäköinti K = kiekkopysäköinti L = pysäköintikielto osan vuorokaudesta Tyhjä = pysäköinti rajoittamaton\nYOPYSAKOINTIKIELTO: kielto on yleensä voimassa vain talviaikana. 1 = Kyllä 0 = Ei\nHINTA: euroa/tunti (määräytyy maksuvyöhykkeen mukaan).\nMAX_AIKA = Pisin sallittu pysäköintiaika tunneissa.\nRAJ_AIKA_ALKAA_ARK = rajoitusaika alkaa arkisin (kellonaika tunneissa).\nRAJ_AIKA_PAATTYY_ARK = rajoitusaika päättyy arkisin (kellonaika tunneissa).\nRAJ_AIKA_ALKAA_LA = rajoitusaika alkaa lauantaisin (kellonaika tunneissa).\nRAJ_AIKA_PAATTYY_LA = rajoitusaika päättyy lauantaisin (kellonaika tunneissa).\nRAJ_AIKA_ALKAA_SU = rajoitusaika alkaa sunnuntaisin (kellonaika tunneissa).\nRAJ_AIKA_PAATTYY_SU = rajoitusaika päättyy sunnuntaisin (kellonaika tunneissa).\nASUKASPYSAKOINTI: 1 = Pysäköinti sallittu asukas- ja yrityspysäköintitunnuksella. 0 = Ei erillistä asukas- ja yrityspysäköintiä.\nTALVIKUNNOSSAPITO: Talviaikaan voimassa oleva pysäköityjen autojen siirtokehotus. Kentän arvo on 0, jos siirtokehotusta ei ole. Jos alueella on siirtokehotus, on kentän arvo kaksinumeroinen kokonaisluku, jonka ensimmäinen luku kertoo suoritetaanko talvihoitotoimenpiteet parittomilla (1) vai parillisilla (2) viikoilla. Jälkimmäinen numero kertoo viikonpäivän, jona siirtokehotus on voimassa. Numero 1 vastaa maanantaita, numero 2 tiistaita jne. Numero 24 esimerkiksi tarkoittaa siirtokehotusta parillisen viikon torstaina. (Keskustassa esiintyy vain arvot 12, 13 ja 23)\nMAKSUVYOHYKE: 1, 2 tai 3. Keskusta on jaettu maksuvyöhykkeisiin. Jako perustuu siihen, kuinka pitkäksi aikaa ajoneuvon voi alueelle pysäköidä.\nMUUTA: Muuta alueeseen liittyvää tietoa kuten esim. pysäköintiaikaan tai sallittuihin ajoneuvoihin liittyvät poikkeukset, sekä myös pysäköintialueeseen liittyvät päätökset.\nPAIVITYS_PVM: Viimeisimmän pysäköintialuetta koskevan muutoksen päivämäärä ja tietojen päivittäjä (huom. ominaisuustieto puuttuu alueilta, jotka eivät ole muuttuneet vuoden 2011 jälkeen).\nAineiston natiivi koordinaattijärjestelmä on ETRS-GK24 (EPSG:3878). WFS-palvelun kautta aineistoa voidaan kutsua useissa eri formaateissa (esim. JSON, CSV) osoitteen outputFormat-parametrilla.\nTaustajärjestelmänä toimii GeoServer, jonka WFS-rajapinnan ominaisuuksista on olemassa tarkempi dokumentaatio.\nAineisto on myös katseltavissa Tampereen paikkatietopalvelussa.\nGeoserverin WFS-rajapinnan tuottama shape-zip.\nGeoserverin WFS-rajapinnan tuottama GeoJSON.\nTampereen kaupungin suunnittelupalvelut\nJanuary 4, 2019, 18:03 (CET)


Savusukelluskurssille vaadittava fyysinen toimintakyky - Pelastusopisto\nSopimushenkilöstön savusukelluskurssilla kouluttaudutaan savusukeltajan vaativaan työhön. Savusukelluskurssille hakijan fyysisen toimintakyvyn ja sen aerobisen kestävyyden osa-alueen tulee olla vähintään FireFit-indeksin arvo 3. Sopimushenkilöstön koulutusjärjestelmän suunnittelija Ville Ala-Kokko selventää artikkelissaan, mihin savusukelluskurssin fyysiset toimintakykyvaatimukset perustuvat.\nVaatimukset varmistavat savusukeltamisen turvallisuuden\nOsallistuessaan pelastustoimintaan sopimushenkilö tekee samaa sammutus- ja pelastustyötä kuin pelastusalan ammattilaiset. Tämän vuoksi sopimushenkilöstön kursseilla opiskellaan välttämättömiä sammutus- ja pelastustyössä tarvittavia tietoja ja taitoja. Kursseilla paneudutaan työturvallisuuteen, koska sammutus- ja pelastustyö tapahtuu pääosin ennalta tuntemattomissa paikoissa ja välillä työntekijöille haasteita luovissa, vaativissakin olosuhteissa.\nKurssien pääsyvaatimukset perustuvat siihen, että työtä pystytään tekemään turvallisesti. Turvallinen savusukellus edellyttää tekijän erityistä kelpoisuutta, joka muodostuu terveydentilaan, toimintakykyyn, koulutukseen ja harjoitteluun liittyvistä vaatimuksista (Pelastussukellusohje, SM 2007).\nVaatimukset perustuvat voimassa oleviin lakeihin ja asetuksiin, sisäministeriön ohjeisiin ja tieteellisiin tutkimuksiin\nLait, asetukset ja ohjeet määrittävät sopimushenkilöstön koulutusta. Pelastuslaissa pelastuslaitokset velvoitetaan huolehtimaan siitä, että sopimushenkilöstö saa asianmukaisen, Pelastusopiston opetussuunnitelman mukaisen koulutuksen tehtäviinsä. Pelastustoimea koskevien lakien lisäksi yleisesti työturvallisuutta ja -terveyttä määrittävät lait ja sisäministeriön pelastustoimea koskevat ohjeet ovat oleellinen osa sopimushenkilöstön koulutuksen ja työskentelyn järjestämistä.\nTyöterveyslaitos on yhdessä pelastusalan toimijoiden kanssa toteuttanut tutkimus- ja kehityshankkeita, joiden perusteella ohjeistuksia turvalliseen savusukellustyöskentelyyn on tehty. Hankkeet on toteutettu kansainvälisten suositusten mukaisesti niin, että fyysisen toimintakyvyn testauskäytäntö on mahdollisimman luotettava ja oikeudenmukainen.\nPelastusalan asiantuntijoiden näkemys savusukelluskurssin fyysisistä vaatimuksista on yksimielinen ja selvä: Savusukelluskurssin vaatimus FireFit-indeksin arvosta 3 on ehdoton minimivaatimus.


Hikipäiväkirja: Tehokas lauantaiaamupäivä\nVitsit, tänään on hyvä päivä! Oli pakko tulla purkamaan tuntemuksiani tänne ennenkun tää fiilis laantu, haha :-D Kello on vasta puolen päivän ja olen ehtinyt vaikka ja mitä tehdä.\nEilen illalla huomasin että kahvi on loppumassa ja aamuksi purut ei riittäisi, jonka myötä herätyskello soikin tänään siinä kahdeksan pintaan. Jostain syystä oon nukkunut todella huonosti viimeaikoina ja nukkumaanmeno pitkittynyt usein sinne klo 1-2 yöllä. Aamu ei ollut siis kaikista pirtein, mutta lasi vettä, kasvojen herätys kylmällä pesulla ja hyväfiilis-musat päälle niin johan lähti käyntiin.\nAamun ensimmäinen tehtävä oli siis kauppareissu. Ennen reissua tajusin kuitenkin että pyykkitupa voisi olla jopa vapaana siihen aikaan päivästä, lauantaina aamulla siis. Ainakin jos eilisiltaiseen meluasteeseen on uskomista.. :-D Kävin heittämässä tummat pyykit koneeseen, ja ei muutakun mummojen ja pappojen sekaan ostoksille. Musta on kuoriutunut varsinainen kahvin suurkuluttaja. Aamu ei todellakaan lähde käyntiin ilman jättimäistä kupillista Cafe Aromen Hieno-tummapaahtoa!\nPyykit valtas mun suihkun, opiskelija-asunnon mahtavia etuja :-D\nEnnen aamiaista ehdin pestä toisenkin koneellisen pyykkiä, kerrankin kun ei ollut ruuhkaa pesukoneella. Meillä siis tosiaankin on kahdelle talolle tasan yksi pesukone käytössä.\nKoko viikon mun olo on ollut tosi nuutunut ja väsynyt, ja kanssaeläjät on siitä myös kuulleet eli valituskerho on ollut käynnissä. Liikunnalla on kyllä ihmeellinen vaikutus ihmiskehoon, heti kun laittaa vähän effortia; menee lenkille raikkaaseen ilmaan, käy hikoilemassa huolet pois tai nauttii vain ihanista syysmaisemista, niin mieli kyllä kirkastuu! Eilisen lenkin jälkeen esimerkiksi mun pää oli jotenkin ihan tyhjä. Kerrankin juoksin ilman kuulokkeita, ilman musiikkia, ja keskityin vaan ympäristöön ja luonnon ääniin. Kirjaimellisesti hikoilin huolet ja painavat ajatukset lenkkipolulle. Tuli jotenkin sellanen ahaa-elämys että luonnossa juostessa sitä helposti ulkoistaa itsensä täysin siitä lähiympäristöstä ja keskittyy vaan maahan katseluun tai "paljonko vielä jäljellä"-ajatteluun. Pitää ehdottomasti useammin jättää kuulokkeet kotiin ja keskittyä olennaiseen. Toisinaan tosin ei kulje niin hyvin ja tarvii vähän tsemppiä hyvistä rytmeistä.\nMielettömän kaunis syksyinen maisema salireitin varrella\nJotta energiatasot pysyisi yllä niin suuntasin klo 11 intensiiviseen 30 minuutin Crossfit-treeniin. Arvatenkin kun tunti kesti vaan puolisen tuntia, oli tiedossa kovaa tekemistä. Tehtiin 20 min AMRAP cindynä eli toisaalta suht easy mutta ei kuitenkaan. Punnerruksia kertyi ihan mukava määrä, thank god jotain kehitystä on tapahtunut ja ne ei tunnu läheskään yhtä pahalta kun esimerkiksi toukokuussa!\n20 min AMRAP: 15 rounds + 6\nEhdin siis tehdä yhteensä 15 kierrosta ja 6 toistoa päälle(jos laskin oikein, aina ei oikein pysy aivot messissä :-D) 15 oli myös mun tavoite eli olen todella tyytyväinen suoritukseeni. Aamunavauksena 80 rengassoutua, 151 punnerrusta, 225 ilmakyykkyä. Not bad!\nRahkaa(tai kreikkalaista jugua, mutta Vaasasta ei saa Totalia, buu!), pellavasiemenrouhetta, Bonne-mangososetta, paikallista mysliä ja banaania = NAM\nNyt nautin mun ihan lemppari välipalaa, voisin vähän siivota tätä miniboxiani ja myöhemmin ajattelin lähteä maisemakävelykierrokselle ympäri Vaasaa(aka Instagram-kuvan metsästykseen....). Salilta pyöräillessä pois syksy näytti ehdottomasti parastaan ja teki mieli ottaa jokaisesta puna-oranssi-keltaisesta puusta kuva hehe :-D\nMiten niin lentäen aina sisälle.. Taitaa olla mamille tuttu näky ;-)\nLähettänyt Lausku klo 13.07\nTunnisteet: syvällisyyksiä, wod


Tutkimusraportti: Keliolosuhteet ja henkilöautoliikenteen riskit | Verne\nArtikkeli: Tutkimusraportti: Keliolosuhteet ja henkilöautoliikenteen riskit\nTutkimusraportti: Keliolosuhteet ja henkilöautoliikenteen riskit\nMarkus Pöllänen 28.4.2008\nTutkimuksen tavoitteena oli selvittää, miten talven erilaiset keliolosuhteet vaikuttavat henkilöautojen onnettomuusriskiin. Tutkimuksessa tarkasteltiin myös talviajan liikenneonnettomuuksien ominaisuuksia sekä erilaisten talvikelien esiintymistä. Kelillä tarkoitetaan tässä tutkimuksessa tienpinnan tilaa, johon sään lisäksi vaikuttavat mm. tien muut ominaisuudet sekä tien hoitotoimenpiteet. Tutkimuksessa tehtiin kirjallisuustutkimuksen lisäksi tilastoanalyysi, jossa yhdistettiin Vakuutusyhtiöiden liikenneturvallisuustoimikunnan (VALT) onnettomuustilastoja sekä Tiehallinnon talvihoidon laadunseuranta-aineistoa eri keliolosuhteiden riskin laskemiseksi.\nKirjallisuusselvityksessä keskityttiin Pohjoismaissa tehtyihin talviliikenteen turvallisuutta koskeviin tutkimuksiin. Useissa tutkimuksissa on todettu kelin onnettomuusriskin olevan sitä suurempi, mitä harvinaisempaa kelin esiintyminen on. Onnettomuusriski talvikelillä on suurempi alku- ja lopputalvella verrattuna keskitalveen ja etelässä suurempi kuin pohjoisessa. Ruotsissa talvikelit ovat harvinaisempia kuin Suomessa, ja Ruotsissa onnettomuusriski on myös pääsääntöisesti korkeampi. Toinen usein toistunut havainto aiemmissa tutkimuksissa on, että suhteellinen onnettomuusriski on suurin jäisellä ja sohjoisella kelillä.\nKuljettajien käyttäytyminen ei muutu riittävästi, vaikka keli arvioidaan liukkaaksi. Kuljettajat myös arvioivat kelin usein vähemmän liukkaaksi kuin se on todellisuudessa, eikä kuljettajilla ole tietoa renkaidensa kunnosta. Renkaat ovatkin merkittävin ajo-ominaisuuksiin liittyvä riskitekijä henkilöautojen aiheuttamissa kuolonkolareissa. Lähes 40 prosentissa lumisella tai jäisellä kelillä tapahtuneista onnettomuuksista renkaat ovat olleet eräänä onnettomuuteen johtavista tekijöistä. Onnettomuusriskiä lisäävät huonokuntoiset renkaat, joiden ominaisuudet korostuvat ääriolosuhteissa.\nEri keliolosuhteiden onnettomuusriskin laskentaan sisältyy monia mahdollisia virhe- ja epätarkkuuslähteitä: kelin luokittelu on subjektiivista, eri aineistoissa käytetään erilaisia keliluokituksia, tarkkaa tietoa eri kelien ajosuoritteista ei ole, tarkasteltavat onnettomuusaineistot ovat usein pieniä ja näihin sisältyy satunnaisuutta. Tässä tutkimuksessa laskettiin eri kelien onnettomuusriskit sekä liikennevahinkoon että kuolemaan johtaneiden onnettomuuksien osalta. Liikennevahinkoon johtaneiden onnettomuuksien riski keliluokassa luminen tai jäinen oli 4,1-kertainen paljaaseen keliin verrattuna. Kuolemaan johtaneiden onnettomuuksien riski keliluokassa irtolunta valleina tai sohjoa oli 4,9-kertainen paljaaseen keliin verrattuna. Saadut tulokset ovat samansuuntaiset aiempien tutkimusten kanssa, joskin kuolemaan johtaneiden onnettomuuksien riskilukujen suhteet olivat aiempia tuloksia maltillisemmat.\nIlmastonmuutoksen eteneminen vaikuttaa keliolosuhteisiin ja niiden riskiin tulevaisuudessa. Ilmasto on kiistattomasti lämpenemässä ja sateisten kelien osuuden voidaan olettaa lisääntyvän. Tulevaisuudessa talvet voivat olla keleiltään entistä vaihtelevampia, mikä osaltaan lisää tarvetta saada ajantasaista tietoa kuljettajille. Erilaisten kelitietoa välittävien palveluiden kehittäminen onkin eräs mahdollisuus auttaa tiellä liikkujia paremmin varautumaan mahdollisiin keliin liittyviin riskitekijöihin.\nTutkimusraportti on laadittu alkuvuonna 2008 Tampereen teknillisessä yliopistossa, jossa tutkimusryhmään ovat kuuluneet assistentti Riikka Salli, tutkimusapulainen Maiju Lintusaari, tutkimusapulainen Hanne Tiikkaja ja lehtori Markus Pöllänen. Tutkimusta on johtanut professori Jorma Mäntynen.\nKeliolosuhteet ja henkilöautoliikenteen riskit -raportti (pdf)\n‹ Tutkimusraportti 68 / Tampereen teknillinen yliopisto. Liikenne- ja kuljetusjärjestelmät · ISBN 978-952-15-1965-9 · ISBN 978-952-15-1966-6 ›\nAvainsanat: henkilöautoilu, keliolosuhteet, liikenneturvallisuus, onnettomuusriski, talvi, talviliikenne, tieliikenne, turvallisuus\nKategoriat: 2008, Hanne Tiikkaja, julkaisut, Maiju Lintusaari, Markus Pöllänen, raportit, Riikka Salli, suomi, Verne-julkaisut\n« 03.04.2008 – Tutkimusraportti: Perussolmuratapihojen merkitys ja näkymät osana kuljetusjärjestelmää\nTutkimusraportti: Tampereen yliopistollisen sairaalan logistiset prosessit ja tilaresurssit vuoteen 2020 – 26.05.2008 »


Feminismin tuottama ”totuus” tasa-arvosta — Henry Laasanen\n27.3.2010 08:56 Henry Laasanen 21 kommenttia\nEräs yhteiskunnan luonnollistuneista ”totuuksista” on käsitys tasa-arvosta naisten aseman parantamisen synonyymina. Feministinen "totuus" tasa-arvosta ei ole luonnonlaki, vaan se on tuotettu diskursiivisesti. Kun jotakin asiaa toistetaan riittävän useasti valtamedioissa, siitä tulee "totta".\nHegemonia on ideologian tila, jossa ideologia on saavuttanut luonnollistuneen aseman ja siitä on tullut osa terveen järjen mukaista ajattelua. Ideologinen hegemonia tasa-arvopolitiikassa tarkoittaa sitä, että yhteiskunnan enemmistö on hyväksynyt feministisen tasa-arvokäsityksen terveen järjen mukaiseksi ajatteluksi tasa-arvosta tai jopa ainoaksi tavaksi edistää tasa-arvoa. Kun sanotaan, että ”tasa-arvoa tulisi edistää” tai ”Suomi ei vielä ole tasa-arvoinen maa”, niin media, poliittinen eliitti ja ihmisten suuri enemmistö yhdistävät lauseen automaattisesti tarpeeseen parantaa naisten asemaa. Terveen järjen mukaisen konsensuksen horjuttaminen ei ole helppoa. Todennäköisesti enemmistö ihmisistä näkee tilauksen pienille korjauksille tasa-arvopolitiikassa, mutta feministinen kuvaus naisten huonommasta asemasta yhteiskunnassa koetaan kuitenkin oikeaksi kuvaukseksi sukupuolten välisestä tilanteesta.\nHallitsevien ryhmien tarkoitus on saada koko yhteiskunnan vallitsevat tavat heidän oman maailmankuvansa, arvojärjestelmänsä, moraalisen ymmärryksensä ja ideologiansa mukaisiksi. Niin oikea on tällainen maailmankuva hallitsevien kannalta, että he ponnistelevat saadakseen sen näyttämään yhtä luonnolliselta ja väistämättömältä kaikille muillekin kuin se näyttäytyy heille itselleen. Diskurssit liittyvät olennaisesti kysymykseen vallasta. Yhteiskunnassa suurinta valtaa käyttää se taho, jolla on mahdollisuus määritellä kuinka tietyt asiat – kuten tasa-arvon ”totuus” – esitetään. Siksi diskurssi on lähellä sosiologien ideologiaksi kutsumaa ilmiötä: se on joukko lausumia tai uskomuksia, jotka tuottavat tietoa, joka palvelee tietyn ryhmän tai luokan etuja. (Hall 1999, 100, 192–193.)\nFeministisen tasa-arvon "totuuden" ylläpito jatkuvaa symbolista uusintamista, jonka voidaan olettaa olevan voimakkaan ideologista. Symbolinen uusintaminen tasa-arvopolitiikassa tarkoittaa yhä uusien tasa-arvotutkimusten ja -diskurssien tuottamista. Diskurssit ovat pääasiallinen kanava mentaaliseen kontrolliin sosiaalisten kognitioiden tuottamiseksi. Siksi dominoiva ryhmä yrittää varmistaa, että sillä on kontrolli sen ideologian symboliseen uusintamiseen. Jos symbolinen uusintaminen onnistuu, ideologian valta integroituu laeiksi, säännöiksi, normeiksi, tavoiksi ja jopa yleiseksi konsensukseksi, eli muodostuu hegemoniaksi.\nFeministinen ”totuus” tasa-arvosta uusinnetaan lähes kaikissa virallisissa tasa-arvodiskursseissa, kuten hallituksen tasa-arvo-ohjelmissa tai tasa-arvon nettiportaali Minnassa. Virallisista diskursseista ”totuus” tasa-arvosta leviää edelleen mediaan ja ihmisten mieliin. Feminismin tuottaman ymmärryksen vallitessa myös media hyväksyy virallisen tasa-arvopolitiikan totuudeksi tasa-arvosta. Kun hallituksen tasa-arvo-ohjelmat ilmestyvät, mediaan ei ilmaannu kriittisiä puheenvuoroja, jotka kysyisivät puuttuvien miesten tasa-arvo-ongelmien perään. Median toimijoille näyttää olevan itsestään selvää, että hallituksella on oikea käsitys tasa-arvosta. Ainut huolen aihe on se, kyetäänkö tasa-arvopolitiikan asettamat tavoitteet naisten aseman parantamiseksi saavuttamaan. Kun valtamedia ei esitä vallitsevalle tasa-arvon ”totuudelle” vaihtoehtoja, ihmisten on vaikea edes kuvitella, että tasa-arvo voisi tarkoittaa jotain muuta.\nFeministisessä hegemoniassa keskeiseen asemaan nousee informaalinen valta, joka tarkoittaa kykyä vaikuttaa poliittisiin ja hallinnollisiin päätöksiin siitä huolimatta, vaikka ryhmällä ei ole hallussaan virallisia hallinnollisia asemia. Naisten valta tasa-arvopolitiikassa on peräisin siitä, että naisjärjestöt ovat saavuttaneet julkisen yleishyödyllisen järjestön statuksen siitä huolimatta, että ne ovat selkeästi naisjärjestöjä. Virallisesti Suomen tasa-arvopolitiikasta vastaa hallitus, mutta käytännössä sen toimiin vaikuttaa ratkaisevasti TANE, jonka ehdotukset ovat voimakkaasti kallellaan naisjärjestöjen suuntaan. Naisjärjestöillä on TANEssa kaksi vakinaista paikkaa ja suurin osa naisjärjestöjen aloitteista menee lävitse, jos ne saavat osakseen TANEn tuen. Naisjärjestöjen edustus 2–0 TANEssa on perustavanlaatuinen häviö miesjärjestöille, joiden aloitteita ei oteta vakavasti. (Malmi 2009, 207–210.)\nFeminismin ylläpitämän separatismin mukaan miesten on pysyttävä erossa feminismistä, koska vain naiset itse voivat tietää, miltä tuntuu joutua syrjityksi. Malmin (2009, 267–268) mukaan tuota johtopäätöstä ovat tukeneet erityisesti profeministit, jotka pitävät feminismiä naisten projektina. Siksi profeministit kutsuvatkin itseään etuliitteellä ”pro” pelkän feminismin sijaan. Profeministien mukaan miesten on seisottava taka-alalla ja annettava naisten äänen kuulua. Naisliike on kuitenkin yhtä aikaa separatististinen ja reformistinen. Se toimii naisten etujärjestönä, joka pyrkii samalla integroitumaan valtion kanssa ja esittämään itsensä vastuullisena liikkeenä, joka edistää sukupuolten tasa-arvoa, eikä pelkästään naisten asemaa. Tuollainen päättely on johtanut siihen, että miehillä ei ole roolia tasa-arvokeskusteluissa, paitsi puolustautujana, jonka tulisi tuntea kollektiivista syyllisyyttä miesten synneistä. Se on ajattelutapa, jota monet merkittävät profeministit tukevat. Heidän mukaansa ”taantumukselliset” miesaktivistit tulee pitää pois tasa-arvopolitiikasta, koska miesaktivistien ajatukset voivat olla haitallisia naisliikkeen tavoitteille.\nHall, Stephen. 1999. Identiteetti. Tampere, Vastapaino\nSami Tähti (nimimerkki) 27.3.2010 09:06\nHyvä, kun jaksat pitää asiaa esillä. Ajat ja tavat muuttuvat. Ei edes tämä vouhotus kestä ikuisesti.\nJari S (nimimerkki) 27.3.2010 09:31\nNäin se menee niin pitkään kunnes ihmiset oppivat ajattelemaan omilla aivoillaan.\nTP (nimimerkki) 27.3.2010 10:16\n* Miehen vuosi on 11,04 kuukautta\nTatu Virkki (nimimerkki) 27.3.2010 10:30\nHenrylle harvinainen kirjoitusvirhe. Kohdassa "Feministisen tasa-arvon ”totuuden” ylläpito jatkuvaa symbolista uusintamista", puuttunee sana "on".\nTatu Virkki (nimimerkki) 27.3.2010 10:32\nvai lieneekö puuttuva sana sittenkin "vaatii" tms. Näin asian näkisin, jos ajattelen enemmän "akateemisesti" :)\nSanankaappaus (nimimerkki) 27.3.2010 10:42\nMuistan itsekin vielä ajan, jolloin sana " tasa-arvo" tarkoitti pääasiassa ihmisten välistä\ntaloudellista ja oikeudellista tasa-arvoa.\nTietysti siihen kuului sukupuoltenkin tasa-arvo, mutta vain yhtenä osana.\nJossain välissä, ehkä 1970-luvulta alkaen, siitä tehtiin sitten synonyymi\nfeministien tasa-arvo-käsitteelle, ja lyömäase sukupuolitaistoon.\nValtiovallankin tasa-arvokäsitteen muuntumista sain todistaa oikein ällistellen vuonna1996, jolloin eduskunta juhli puhemiehen Riitta Uosukaisen johdolla yleisen ja yhtäläisen äänioikeuden 90 vuotta.\nVain naisten äänioikeutta juhlittiin .\nSiitä, että tuolloin vuonna 1906 myös yli 80% suomalaisista miehistä, naisten ohella, sai ensi kerran äänioikeuden, en kuullut halaistua sanaa.\nHenry Laasanen 27.3.2010 10:55\n"Muistan itsekin vielä ajan, jolloin sana ” tasa-arvo” tarkoitti pääasiassa ihmisten välistä taloudellista ja oikeudellista tasa-arvoa."\nHannu Uusitalo kirjoittaa aiheesta seuraavasti:\n1990-luvun yhdentyvässä Euroopassa tasa-arvon yhdistäminen sukupuolten tasa-arvoon oli jo muodostunut itsestäänselvyydeksi. Näyttää siltä, että yhteiskuntatieteellisten tutkimusten esille nostama kuva suomalaisen yhteiskunnan keskeisimmistä eriarvoisuuksista ei vastaa tasa-arvopolitiikan käytännöissä vallitsevaa käsitystä. Tosiasioiden valossa hyvinvointierot näyttävät liittyvän paljon voimakkaammin yhteiskuntaluokkaan kuin sukupuoleen. Yksi selitys ilmiölle on se, että tasa-arvopolitiikkaa ei muotoilla yhteiskuntatieteellisten tutkimusten jatkoksi. Tilastot eivät tue käsitystä siitä, että sukupuolten välinen tasa-arvo olisi polttavin kysymys yhteiskunnassa. Yhteiskuntaluokkien tai eri kerrostumien välillä on paljon suurempia eroja kuin miesten ja naisten välillä. Suuremmat erot ilmenevät sellaisilla elämänalueilla kuten terveys, asuminen, sosiaalinen liikkuvuus, koulutus, työ, tulot, omaisuus, poliittinen aktiivisuus, sosiaaliset suhteet ja siteet tai vapaa-aika. (Uusitalo 1983, 34–35.)\nmies.asia (nimimerkki) 27.3.2010 12:46\nSami Tähti: "Hyvä, kun jaksat pitää asiaa esillä. Ajat ja tavat muuttuvat. Ei edes tämä vouhotus kestä ikuisesti."\nJari S: "Näin se menee niin pitkään kunnes ihmiset oppivat ajattelemaan omilla aivoillaan."\nTällaisessa ajattelussa on se vaara, että "jos hyvät eivät tee mitään, pahat voittavat." Ei kannata tuudittautua siihen, että asiat muuttuvat itsestään tai edes että joku muu tekee kaikki asiat puolestasi.\nAsiat eivät muutu, ellei joku tee asioiden hyväksi jotakin.\nLuonnollisesti kaikilla ei ole aikaa, kiinnostusta tai resursseja ryhtyä aktivistiksi, mutta tasa-arvopolitiikan tilaan voi vaikuttaa omalta osaltaan esimerkiksi tukemalla tai liittymällä Miesten tasa-arvo ry:hyn, levittämällä sanaa (esimerkiksi Facebookissa tai sähköpostilla) tai äänestämällä henkilöä, joka haluaa tuoda järkeä tasa-arvopolitiikkaan tai ottamalla yhteyttä nykyiseen kansanedustajaansa ja kysymällä muutaman kysymyksen.\n(Tulevia eduskuntavaaleja silmälläpitäen Miesten tasa-arvo ry voisi pystyttää vaalikoneen tai tehdä yhteistyötä jonkin muun tahon kanssa.)\nEnne oli maailma miesten, akat pantiin kuriin... (nimimerkki) 27.3.2010 12:55\nNäinhän se menee...valitettavasti. Tosiasioita on vaikea saada mukaan julkisiin keskusteluihin. Osittain asia johtuu kyllä myös miehistä itsestä, sillä yllättävän suuri osa Suomen miehistä on muuttunut nöyristeleviksi tohvelisankareiksi? Heidät on ikäänkuin jotenkin kuohittu henkisesti?\n"Tarjous tutkijoille: 50 000 euroa ensimmäiselle, joka osoittaa, että naiset saavat keskimäärin vähemmän palkkaa ja palkkaan sidottuja etuuksia kuin miehet todellista työtuntia kohden laskettuna...Naisen kanssa samaa työtä tekevän miehen euro on 79 senttiä."\n"Kun miesten lyhyemmän eliniän aiheuttamien menetysten arvo lasketaan yhteen miehille julkisesta terveydenhoidosta ja eläkejärjestelmästä lankeavien kulujen kanssa, miesten kokonaistappioksi tulee tutkija Timo Karjalaisen mukaan 11,8 miljardia vuodessa..."\nVielä Esther Vilarin ja Matthew Fitzgeraldin ajatuksia:\nHeikot ja värittömät, jotka tietävät tilansa! (nimimerkki) 27.3.2010 13:37\nTässä feministimaatamme jo 10 vuotta hallinneen valtion päämiehemme ja armeijamme ylipäällikön "parhaita elämän aineksia" heikoille ja värittömille miehille, jotka tietävät tilansa.\nKommentti (nimimerkki) 27.3.2010 14:01\nOlen samaa mieltä blogin kirjoituksen kanssa. Itse olen jo vuosia ihmetellyt minkälainen porukka oikein vetää asioita politiikassa ja mediassa. Tietääkseni niissä vielä on mukana miessukupuolelta näyttäviä henkilöitä?\nSe räikeys joissa miesvihamielistä linjaa joissakin tilanteissa on vedetty sekä mediassa (erityisesti YLE ja Helsingin Sanomat) että politiikassa (puolueet). Läpi on päässyt sellaista emävaletta, yleistystä ja syyllistämistä, että tuntuu ihan uskomattomalta puuttumattomuus miesten panetteluun.\nTasa-arvon verhon suojassa on toimittu ala-arvoisesti.\nKatja Huutokari (nimimerkki) 27.3.2010 14:23\nKirjoitat viisaasti ja ymmärrän tietoisesti valitun kantasi puhua nimenomaan miesnäkökulmasta. Silti luulen että naisten olisi helpompi suhtautua ymmärtäväisesti miesten tasa-arvo-ongelmiin jos he kokisivat että miehet ovat myös naisten puolella. Vaikka mediassa ja poliittisissa linjauksissa on vallalla tasa-arvosta puhuminen nimenomaan naisten aseman parantamisena, ainakin itselle on jäänyt sellainen olo että suuri massa miehiä pitää naisten ongelmien korjaamista aivan turhanpäiväisenä hömpötyksenä, eikä suostu piiruakaan myöntämään että naisilla saattaisi edes olla tasa-arvo-ongelmia.\nKaikkien kannattaisi tunnustaa muiden ongelmat ja osoittaa kykenevänsä asettautumaan toisten asemaan..koskee tietenkin myös naisia.\nVirittäjä (nimimerkki) 27.3.2010 14:24\nFeministein käsitys naisista heikompina ja siksi sorrettuina hyödyntää kylmäverisesti ihmisten yleistä käsitystä tytöistä ja naisistakin. Tyttövauvoja esimerkiksi kohdellaan varovaisemmin kuin poikia. Voi olla, että meillä on perimässämme taipumus pitää tyttöjä ja naisia heikompina ja siksi huonommin pärjäävinä. Kun feminismi vahvistaa tätä käsitystä naisista erityissuojelua tarvitsevina, se toimii naisten etujen vastaisesti. Niin tai näin, siinä on yksi syy miksi feministinen diskurssi hölmöimmilläänkin sulautuu niinkin saumattomasti yleisempiin diskursseihin.\nToinen syy on juuri tuo "suuri tasa-arvotarina", jonka feministit ovat onnistuneet kaappaamaan itselleen aika vahvasti. Yksi maailmanhistorian suurista linjoista on tuon tarinan mukaan naisen sorto taistelu sorto vastaan. Suomessa Kaari Utrio on tietoisesti osallistunut suuren tarinan kirjoittamiseen lukuisissa kirjoissaan, niin faktan kuin fiktion puolella.\nKääntöpuolella ovat pojat ja miehet, joilta on, jos hiukan kärjistää, riistetty oikeus olla sorron uhri esimerkiksi köyhän taustan takia. Samaan aikaan myönteiset miehisyyden myytit on on purettu. Tilalle on noussut häpeästä ja halveksunnasta kumpuvia tarinoita hölmöistä, tunteettomista, piittaamattomista, väkivaltaisista ja muutenkin kaikin puolin kelvottomista miehistä.\nMihin voi nuori mies kiinnittää identiteettinsä tällaisten väheksyvien tai suorastaan vihamielisten diskurssien keskellä? Ongelmaa ei pidä liioitella naurettavuuksiin asti, mutta kyllä myönteinen mieskuva on osin pahasti hukassa. Nuori mies yrittää omaksua myönteisen miehisen arkkityypin esikuvakseen a huomaa pian joutuvansa naurunalaiseksi. Mitä jää jäljelle? Naisten liehittely?\nVirittäjä (nimimerkki) 27.3.2010 14:40\n#13: "itselle on jäänyt sellainen olo että suuri massa miehiä pitää naisten ongelmien korjaamista aivan turhanpäiväisenä hömpötyksenä, eikä suostu piiruakaan myöntämään että naisilla saattaisi edes olla tasa-arvo-ongelmia."\nKuvio 1: Kolme prosenttia miehistä on sitä mieltä, että naisten asema yhteiskunnassa on keskimäärin parempi kuin miesten (vastaava osuus naisilla niin pieni, että näyttäisi olevan nolla).\nToki kyseessä on Sosiaali- ja terveysministeriön haastattelututkimus, joten on syytä epäillä tuloksia: haastattelujahan voi aika helposti vääntää haluamaansa suuntaan erilaisilla kikoilla, jotka naistutkimuksessa hallitaan. Niilläkään ei kuitenkaan voi muuttaa päivää yöksi. Siksi on todennäköistä, että ei ole suurta joukkoa miehiä, jotka väheksyisivät naisten tasa-arvo-ongelmia.\nTuo kysely paljastaa hyvin, miten vaikean asian äärellä ollaan, kun puhutaan miesten tasa-arvo-ongelmista. Paranna nyt siinä sitten miesten asemaa, kun melkeinpä kukaan naisista ei tunnu tietävän tai myöntävän, että miehillä saattaa edes olla ongelmia!\nKun näistä asioista keskustelee yksittäisten naisten kanssa, hyvin suuri osa tuntuu ikään kuin yksityisesti tietävän, miten paljon parempiosainen naissukupuoli on Suomessa. Ristiriita em. tutkimuksen (jos se ei ole kokonaan väärennös, kuten väkivaltatutkimukset) ja yksityisen tiedon välillä tuo esiin mielenkiintoisen paradoksin. En osaa selittää sitä.\nHenry Laasanen 27.3.2010 14:46\n”itselle on jäänyt sellainen olo että suuri massa miehiä pitää naisten ongelmien korjaamista aivan turhanpäiväisenä hömpötyksenä, eikä suostu piiruakaan myöntämään että naisilla saattaisi edes olla tasa-arvo-ongelmia.\nTosiaankin ns. tavalliset miehet pitävät feminismiä hyvin usein hömpötyksenä. Miesasian kannalta ongelmallaista kuitenkin on, että he pitävät miesasian ajamista vieläkin omituisempana ruikuttamisena.\nHeillä ei kuitenkaan ole juuri muuta valtaa asiaan kuin "suunsoiton valta". Feministeillä on sen sijaan tukenaan poliittinen mieseliitti ja media, joilla valtaa piisaa reilusti.\nVelvollisuuksien tasa-arvoliike (nimimerkki) 27.3.2010 16:06\nNiinpä...on hyvä aina muistaa, että mielipidekeskustelujen eipäs/joopas kinojen lisäksi on olemassa kylmää ja kiertelemätöntä tilastofaktaa, jota mm tuossa mies.asia sivustolla ja tämänkin ketjun aiemmissa viesteissä esitetään.\nJotain pitäisi jo sanoa kaikille rehellisille se, että kaikki tasa-arvoelimet ovat "täysin epätasa-arvoisesti" feministien hallussa ja Nytkiksessä on jäseniä yli puoli miljoonaa. Avaavaksi vertailuksi sanottakoon vielä tähän yhteyteen, että puolueitten jäsenmäärät liikkuvat kymmenissä tuhansissa.\n"Naisjärjestöt Yhteistyössä – Kvinnoorganisationer i Samarbete NYTKIS ry on suomalaisten naisjärjestöjen yhteistyöjärjestö. Siihen kuuluu sekä poliittisia että ei-poliittisia järjestöjä – eduskuntapuolueiden naisjärjestöt, Naisjärjestöjen Keskusliitto, Suomen Naistutkimuksen Seura ja Naisasialiitto Unioni – mikä tekee siitä maailmanlaajuisesti harvinaisen yhteenliittymän. Kaksikymmentä vuotta toimineeseen järjestöön kuuluu jäsenjärjestöjen kautta noin 600 000 naista."\nTP (nimimerkki) 27.3.2010 17:24\nHalonen julisti tänään uutisissa huolensa siitä, kuinka sodankäynnistä kärsivät (eniten) naiset ja lapset.\nOn totta, että sota aiheuttaa kärsimystä ja ehkä joissakin sodissa on jopa siviiliuhreja enemmän kuin sotilasuhreja, mutta kyllä yleisesti ottaen sodissa miehet kärsivät. Miehet ovat niitä, joilla on univormu ja jotka tappavat toisiaan. Miehet ovat niitä, jotka komennetaan kävelemään kohti kiväärinpiippuja, ja kieltäytyjät ammutaan.\nSuomessa miehet vieläpä pakotetaan yhteiskunnan taholta tähän tapettavana olevan rooliin.\nJari S (nimimerkki) 27.3.2010 20:10\nTP tuo oli aika paha.\nTP (nimimerkki) 27.3.2010 20:27\nNiinpä. Olemme niin tottuneita siihen, että naisten tappamista pitää aivan erikseen surkutella.\nJari S (nimimerkki) 27.3.2010 20:50\nTällaisessa ajattelussa on se vaara, että ”jos hyvät eivät tee mitään, pahat voittavat.” Ei kannata tuudittautua siihen, että asiat muuttuvat itsestään tai edes että joku muu tekee kaikki asiat puolestasi.\nOlet aivan oikeassa. Kaipa sitä pitäisi ryhtyä politiikkaan ja järjestäytymään.\nMutta kun kiinnostaa enemmän omat jutut ja työtäkin pitää tehdä. Täytyy kuitenkin ottaa harkintaan, kansalaisaktiivisuuden kautta kuitenkin muutokset pitkälle tapahtuvat.\nSuurin ongelma tasa-arvon ja muutenkin yhteiskuntamme kannalta on mielestäni siinä että valtiomme julkinen sektori on paisunut yli äyräittensä ja työllistää suuren määrän korkeakoulututettuja idiootteja, joita suomen lehdistön ja muun median myös idioottien tasolle taantuneet toimittajat pitävät jonkinmoisina asiantuntijoina itsensä lisäksi.\nJatkuvasti saa nähdä mediassa mitä eriskummallisimpia ns. asiantuntijoita kommentoimassa typeryyksiään. Koko suomalaisen yhteiskunnan ymmärryksen taso tuntuu menneen viemäristä alas.\nOlen lopettanut lehtien tilaukset koska niiden poliittiset asenteet kautta linjan ovat liikaa vihervasemmalla, Tekniikan maailmaa lukuunottamatta.\nHarmi että täällä hesassa ei ole omaa pikku paikallislehteään, hesari kun ei kelpaa enää.\nPusher (nimimerkki) 28.3.2010 02:14\nHyvä kirjoitus. Hyvä että Henry tuot miesasiaa esille Uudessa Suomessa, lukiessani olen ymmärtänyt että nämä ovat todella tärkeitä asioita!


MAE PHIM -aiheiset blogit - Blogit.fi\nAppa matkustaa · 25.01.2020Tästä postauksesta aukeaa matkaopas Thaimaan Siaminlahden pohjoisosan rannikolle. Vaeltelimme vuoden 2015 Thaimaan matkallamme pitkin tuota...\nItä-Thaimaan matkaopas – pari hyvää vinkkiä\nAppa matkustaa · 25.01.2020Tästä postauksesta aukeaa Itä-Thaimaan matkaopas. Vaeltelimme vuoden 2015 Thaimaan matkallamme pitkin maan itärannikkoa (ks. yllä oleva kartta)....\nViimeinen päivä Mae Phimissä\nSydämessä kasvanut · 29.12.2019Heräsimme viimeiseen kokonaiseen lomapäivään täällä Mae Phimissä jälleen kerran ihanaan auringon paisteeseen ja tropiikin lämpöön. Hotellille on...\nSnorklausretkellä Koh Talulla\nSydämessä kasvanut · 28.12.2019Matkalla retkipaikalleTänään meillä oli vähän normaalia aikaisempi herätys, koska olimme lähdössä kolmen saaren veneretkelle ja haku oli sovittu kello 9.20. Samuel oli aika väsynyt aamulla,...\nNa Vanassa hieronnassa\nSydämessä kasvanut · 27.12.2019Lomapäivä aloitettiin rannaltaTänään ei tullut juurikaan kameraa kaivettua esiin, joten minulla ei ole montaakaan kuvaa tänne laitettavaksi. Aamu alkoi kuitenkin taas aamiaisen jälkeen...\nJoulupäivän viettoa Mae Phimissä\nSydämessä kasvanut · 25.12.2019Aamupäivän uinnilla Grand Blue Resort hotellillammeLomapäivämme alkoi jälleen normaaliin tapaan aamiaisella. Samuel oli tosin aamulla vähän kipeän...\nJouluaatto Mae Phimissä\nSydämessä kasvanut · 24.12.2019Aamulla herätessä huomasin että aikaeroväsymys painoi, mutta halusin päästä nopeasti rytmiin joten nousimme vähän ennen yhdeksää aamiaiselle. Aamiainen tarjoiltiin hotellin Mezetto...\nJoululomalle Thaimaan Mae Phimiin Finnairin b...\nSydämessä kasvanut · 23.12.2019Vietin tämän vuoden syysloman kotona lasten kanssa ja päätin, että joululomalle on jo pakko päästä jonnekin kauas ja lämpimään. Tomi ja Olivia eivät...\nViimeinen lomapäivä Mae Phimissä\nSydämessä kasvanut · 06.07.2019LempipaikkammeNäimme jo eilen sääennusteista, että tänään tulee aurinkoinen päivä ja onneksi ennusteet pitivät paikkansa. Menimme koko perhe heti...\nSydämessä kasvanut · 05.07.2019Sade yllätti meidät rannallaHeräsin aamulla hyvin nukutun yön jälkeen noin kello 9. Oli mukava mennä aamiaiselle ulos, kun aurinkokin pilkahteli...\nSydämessä kasvanut · 04.07.2019Onneksi kukaan lapsista ei tippunut pöydän alta lammikkoonHeräsimme pilviseen aamuun ja vettäkin satoi ajoittain. Meillä oli suunnitelmissa...\nSydämessä kasvanut · 03.07.2019Meidän lomapäivät näyttää alkavan ja päättyvän aina samalla tavalla täällä Mae Phimissä eli aamu- ja iltauinteihin. Aamupalan ja aamu-uinnin jälkeen valmistauduimme lähtemään Klaengin Tesco...\nSydämessä kasvanut · 02.07.2019Tänään me vietimme ensimmäisen rantapäivän Coca-Cola Beachilla. Suunnittelimme, että olisimme rannalla noin kello 11 aikoihin, mutta menimmekin...\nSydämessä kasvanut · 29.06.2019Parkroyalin allas aamulla varhainTänään heräilimme aamulla jo kahdeksan aikaan Penangissa ja menimme tuntia aiemmin aamiaiselle kuin aiempina...\nTHAIMAA Rayong ja Laem Mae Phim (edit. 28.10.2018)\nAppa matkustaa · 28.10.2018Thaimaan itärannikolla sijaitseva Rayong on erinomainen rantapaikka, jota “me turistit emme ole vielä pilanneet”. Samanlainen paikka on...\nSydämessä kasvanut · 20.06.2018Tänään meillä oli reissupäivä, joten laitan tänne vain nopeasti pois lähtiessä räpsityt valokuvat Mae Phimin Bali residencessä sijaitsevasta Villa Anniina nimisestä vuokratalostamme. Emme...\nSydämessä kasvanut · 19.06.2018Bali residencen kukkaloistoaTänään saimme heti aamusta seuraa uima-altaalle. Samuel ehti jo moneen kertaan kyselemään, koska hän saa kavereita ja tulihan ne kaverit sieltä onneksi hyvissä ajoin. Samuel oli innoissaan...\nSydämessä kasvanut · 18.06.2018Tällä Bali residencen alueella on toinen toistaan upeampia kukkia.Meillä ei ollut täksi päiväksi mitään erikoisia suunnitelmia, joten annoimme ajan vaan kulua ja teimme sitä mitä huvitti. Aamun uintien jälkeen Tomi...\nSydämessä kasvanut · 17.06.2018Sovimme jo eilen toissakesäisten Mae Phimin naapureiden kanssa, että tapaamme tänään rantaleikkien merkeissä Coca-Cola beachillä. Me saimme itsemme...\nSydämessä kasvanut · 16.06.2018Tänään lähdimme aamutoimien ja -uintien jälkeen mopoilemaan Klaengin Tesco Lotukseen. Matka oli meille ennestään tuttu, sillä olemme mopoileet saman...\nSydämessä kasvanut · 15.06.2018Tänään aamupalani sisälsi tämän "muotijuoman", joka sisältää collageenia. Maku oli ihan hyvä. Tänään meillä oli taas rauhallinen lomapäivä. Aamupäivän toimet talolla venähti vieläkin myöhäisemmäksi kuin aiemmin. Söimme...\nHiustenleikkaus ja rapufarmilla\nSydämessä kasvanut · 14.06.2018Aamukuviot talolla ja altaalla venähtivät reilusti yli puolenpäivän kun ei olisi millään malttanut lopettaa uimista. Nyt kun iho alkaa olla toipunut...\nSydämessä kasvanut · 13.06.2018Laitetaan tähän vaikka ensimmäisiksi kuviksi taas ruokakuvat. Ylhäällä on minun aamiaiseni, jossa vaihdoin kookosjogurtin vaihtelun vuoksi mangojogurttiin. Molemmat ovat hyviä, mutta kookos vie kuitenkin voiton....\nSydämessä kasvanut · 12.06.2018Aamu alkoi tuttuun tapaan altaallaAjattelin tänään, että taidan jättää koko blogitekstin kirjoittamatta, sillä emme tehneet tänäänkään yhtään mitään. Tämä tarkoitti siis sitä, että olimme monta tuntia uimassa altaalla....\nSydämessä kasvanut · 11.06.2018Tänään meillä oli täysin tavallinen lomapäivä, sanotaan vaikka välipäivä, sillä emme tehneet juuri mitään muuta kuin lomailimme. Aamupäivän vietimme uima-altaalla ja sen jälkeen luin kirjaa...\nSydämessä kasvanut · 10.06.2018Aamun treffipaikka, Grand Blue hotelli ja condo. Tänään meillä oli ohjelmassa Rayongissa vierailu. Tarkoituksena oli mennä käymään ensin Rayongin vanhassa kaupungissa ja sen jälkeen Ko Kloin kelluvilla markkinoilla ja...\nkoronapandemia risteilyt luontomatkailu kaupunkiloma retkeilyvarusteet helsinki video balkan norja konsertti vaellus matkakohde kulttuuri nähtävyydet luontopolku pakuprojekti lappi ajankohtaista arkkitehtuuri krakova


Kukkatoimitus - Löydä oikeat yhteystiedot - Fonecta.fi\nSavonlinnan Hautaus- ja juhlapalvelu Oy tarjoaa luotettavaa ja yksilöllistä palvelua surun kohdatessa. Toteutamme kaikki järjestelyt laadukkaasti ja asiakasta palvellen. Toimistomme sijaitsevat Savonlinnassa ja Parikkalassa (0400 262380). Samassa numerossa toimii päivystykse... Lue lisää\n015 515 535 015 515 535 Näytä numero Soita\nHautauspalvelu Somman Kukka- ja Hautauspalvelu\nPajunkukka Oy on neljän kukka- ja hautauspalveluliikkeen yritys, jolla on toimipisteet Jyväskylässä, Palokassa, Äänekoskella ja Viitasaarella. Meidät tunnetaan luotettavasta ja ammattitaitoisesta palvelusta kaikissa kukka- ja hautauspalveluasioissa. Laadukkaat tuotteet, nyk... Lue lisää\n014 217 879 014 217 879 Näytä numero Soita\nHautauspalvelu Viitasaaren Kukka- ja Hautauspalvelu\nPajunkukka Oy on neljän kukka- ja hautauspalveluliikkeen yritys, jolla on toimipisteet Jyväskylässä, Palokassa, Muuramessa, Äänekoskella ja Viitasaarella. Meidät tunnetaan luotettavasta ja ammattitaitoisesta palvelusta kaikissa kukka- ja hautauspalveluasioissa. Laadukkaat t... Lue lisää\n014 573 530 014 573 530 Näytä numero Soita\nPorthanintie 2, 44500 VIITASAARI\nPajunkukka Oy on neljän kukka- ja hautauspalveluliikkeen yritys, jolla on toimipisteet Jyväskylässä, Muuramessa, Äänekoskella, Viitasaarella ja Palokassa. Meidät tunnetaan luotettavasta ja ammattitaitoisesta palvelusta kaikissa kukka- ja hautauspalveluasioissa. Laadukkaat t... Lue lisää\n014 522 076 014 522 076 Näytä numero Soita\nHautaustoimisto Viitanen on pitkään Tampereella toiminut perheyritys. Kauttamme saatte henkilökohtaisen ja kiireettömän palvelun: kuljetukset, muistomerkit ja kaiverrukset, surukukat ja kukkalähetykset - kaikki hautausjärjestelyihin liittyvät tuotteet ja palvelut luotettava... Lue lisää\n03 212 4107 03 212 4107 Näytä numero Soita\nDesapi Kukkasidonnan erikoisliike ja hautauspalvelu\nDesapi yritysnimi tulee sanoista Design Sari Pihko.Yritys on kukkasidonnan ja hautauspalvelun erikoisliike Huittisissa.  Desapissa tehdään ammattitaidolla kaikki kukkasidonnan työt. Meiltä saat mm. juhlasidonnat, surusidonnat, tilakoristelut, viheristutukset ja tervehdy... Lue lisää\nSiltasaaren kukka- ja hautauspalvelu Ky\nMeidän kauttamme saat kukat elämäsi jokaiseen hetkeen. Myymälässämme on laaja valikoima leikkokukkia jotka, vaihtuvat aina kauden mukaan. Ammattilaisten käsissä leikkokukista tulee näyttäviä kimppuja ja asetelmia. Meillä on myös ympäri vuoden erilaisia ruukku- sekä viherkasv... Lue lisää\n013 550 130 013 550 130 Näytä numero Soita\nKummunkatu 4, 83500 OUTOKUMPU\nKukkakauppa Tähkä on Turun ydinkeskustassa sijaitseva kukkakauppa, joka palvelee sinua 70 vuoden perinteen tuomalla vahvalla ammattitaidolla. Tarjoamme sinulle ammattitaitoista ja yksilöllistä palvelua arkeen ja juhlaan. Loihdimme persoonalliset ja tyylikkäät kimpun kaikkiin... Lue lisää\n02 231 7836 02 231 7836 Näytä numero Soita\nAninkaistenkatu 1, 20100 TURKU\nKukkaportti on tunnettu ja monipuolisesti palveleva kukkakauppa. Turun vanhan hautausmaan portilla sijaitseva myymälä on avoinna 363 päivää vuodesta, joten kukat on helppo noutaa juuri sopivana ajankohtana. Laaja valikoima ja ystävällinen palvelu ovat ilahduttaneet asiakkait... Lue lisää\n045 118 9700 045 118 9700 Näytä numero Soita\nSeppelkuja 2, 20720 TURKU\nOlemme avoinna arkisin kello 9 - 17 ja lauantaisin 9 - 14. Sunnuntaisin olemme suljettu. Huomioithan erikoisaukioloajat pyhinä! Sidomme ketomaisia kukkaunelmia kotiin ja ystäville. Voit myös tilata kukat valmiiksi verkkokaupastamme ja lähettää ne kotiovelle. Lähettipalvelu t... Lue lisää\n02 232 1846 02 232 1846 Näytä numero Soita


Aika korkata glögikausi - SisustusUnelmia\nAika korkata glögikausi\nOlen viimeiset pari päivää yrittänyt järkkäillä tänään alkavia halloween juhlia, ihmettelen , miten ihmeessä yksien juhlien järjestäminen saakaan ihmisen näin väsyneeksi :D Olen ihan poikki, eikä juhlat ole vielä edes startanneet :D\nViikonloppuna oli aika korkata tämän vuoden ensimmäinen glögihetki ja voi kuinka hyvältä se kuuma glögi jälleen maistuikaan. Vielä kun olisi saanut suun laittaa makeaksi vastaleivotusta joulutortusta niin makuyhdistelmä olisi ollut täydellinen :D Mutta ei auta, pitää vaan kuvitella suussa se joulutortun maku, sillä nyt ei passaa sotkeentua herkkuihin. Tänään aion jälleen nauttia glögin mausta ja jos edes hetkeksi saisi nostaa jalat ylös ja rentoutua.\nSaikku Valkoista ja Kiekuraa 31. lokakuuta 2014 klo 8.24\nTäälläkin on korkattu glögikausi, on Se niin hyvää!:) koetahhan ottaa rauhallisesti. ;D ett han väsähä ja jaksst juhlia. :P\nJohanna 31. lokakuuta 2014 klo 12.27\nSanos muuta, glögi on niin hyvää ♥ Yritetään ottaa iisisti, kauhea ressi meinaa vaan silti iskeä puskista :D\nMarru 31. lokakuuta 2014 klo 9.43\nKauniit kuvat <3 Täällä ei ole vielä glögikautta aloitettu. Joulutorttuja mies oli lasten kanssa tehnyt viikonloppuna. Mukavaa viikonloppua!\nNamskis, joulutortut olis niin super hyviä ♥\nKristiina / Deko 133 -blogi 31. lokakuuta 2014 klo 10.54\nKauniita tunnelmakuvia. <3 Minä en ole koskaan oppinut glögiä juomaan (pitäisiköhän opetella?!), mutta kaakaota on viime päivinä paljon kulunut. :)\nJohanna 31. lokakuuta 2014 klo 12.28\nKiitos Kristiina ♥ Ehdottomasti oppetele juomaan glögiä :)\nStella Vanilja 31. lokakuuta 2014 klo 11.49\nTäälläkin epävirallisesti aloitettu glögikausi :-) pian sitten oikeasti :-)\nJohanna 31. lokakuuta 2014 klo 12.29\nHih, mitä tarkoittaa että epävirallisesti ? :)\nMia 31. lokakuuta 2014 klo 17.15\nTässä vaiheessa maistuu jo glögit. :)\nJohanna 1. marraskuuta 2014 klo 7.44\nEhdottomasti, nyt alkaa glögikausi :)\nTia Mäkinen 31. lokakuuta 2014 klo 23.46\nIhanan näköistä <3 viikonloppu aikaa osallistua mun arvontaan, jos et oo vielä osallistunut http://bytiahenriikka.blogspot.fi/2014/10/syksyn-arvontaa.html!\nKiitos Tia, pitääpä käydä osallistumassa :)\nS - Beauty of Life 1. marraskuuta 2014 klo 7.52\nTäällä ei ole vielä korkattu, mutta tänään ajattelin kun ystävä on tulossa käymään :))\nJohanna 1. marraskuuta 2014 klo 20.06\nAnonyymi 1. marraskuuta 2014 klo 18.27\nMistä tuo kauralyhde? Ihana!\nOstin kirpparilta :)\nAnonyymi 2. marraskuuta 2014 klo 11.04\nVitsit menetin viiem jouluna sydämeni noille Marimekon kuusikuoseille, vaikka en varsinaisesti ole mikään "marityttö" ;) Ihanat tunnelmakuvat tosiaan ja tuo lyhde...aah, mitä nostalgiaa!!!\nJohanna 2. marraskuuta 2014 klo 11.10\nMarimekon kuusikkosarja on ihan mielettömän ihana ♥ Minäkin menetin sille sydämeni ♥\nLyhde on rakas kirpparilöytö, kerrassaan upea :)


Voimistelun Suomi Gymnaestrada lähestyy\nAlkuperäinen tiedote luettavissa täällä.\nAkkreditoituminen Voimistelun Suomi Gymnaestradaan päättyy torstaina 31.5.! Olethan jo ilmoittautunut mukaan ikuistamaan kesän liikuttavimmat festarit? Akkreditoitumaan pääset tästä.\nVoimistelun suurtapahtuma tuo Turkuun 10 000 voimistelijaa ja täyttää kaupungin voimistelulla, liikunnalla ja iloisilla ihmisillä. Tapahtuma keskittyy Kupittaanpuistoon, mutta levittäytyy sieltä Tuomiokirkkotorille ja näkyy myös Aurajoen varrella.\nNeljä tapahtumapäivää tarjoavat elämyksiä, kokemuksia ja paljon nähtävää. Voit tulla esimerkiksi katsomaan voimisteluesityksiä, seuraamaan voimistelukilpailuja, kokeilemaan voimistelua, jumppaamaan puistoon, ottamaan Powergym-haasteen vastaan, testaamaan eri lajeja tai nauttimaan hyvästä ruoasta, mahtavista artisteista ja mukavasta festarifiiliksestä.\nTapahtumien ytimessä on Blomberginaukiolle Kupittaanpuistoon nouseva tapahtumatori. Sen vieressä olevalla Veritas Stadionilla harjoitellaan sunnuntain Tunne liike -päätösjuhlaa varten. Päätösjuhlassa stadionin nurmella on parhaimmillaan noin 4500 voimistelijaa yhtä aikaa. Marli Areenalle voi tulla ihailemaan Voimistelun ja tanssin Lumo -tapahtumaa sekä monipuolisia voimisteluesityksiä. Juissi-halliin rakentuu Skills arena, jossa pääsee kokeilemaan voimistelua turvallisesti ammattilaisten ohjeistamana.\nKupittaanpuistossa on tapahtuman ajan ilmainen yli 20 liikuntalajin toimintapuisto, jossa voit kokeilla vaikkapa jääkiekkoa, golfia, capoeiraa tai keppihevostelua! Tervetuloa liikkumaan ja viihtymään! Uimalan ja Paviljongin tuntumaan nousee perjantaina ja lauantaina Tietoa ja testausta -alue, jossa saat tietoa liikunnasta ja terveydestä ja voit vaikkapa mittauttaa verenpaineesi. Samalla alueella Turun Hope ry järjestää liikuntavälineiden keräyksen: tuo hyväkuntoiset liikuntavälineesi tänne, Hope jakaa ne niitä tarvitseville perheille! Hopen keräyspiste on avoinna perjantaina 8.6. klo 9 – 15, lauantaina 9 – 18 ja sunnuntaina 9 – 12.\nTarkemmat tiedot tapahtumasta löydät sivulta gymnaestrada.fi.\nLisää tietoa tapahtumasta antaa Anna Takala, 040 7367585, anna.takala@voimistelu.fi


Sami Huttusella haastava kausi snowcrossin SM-sarjan Pro -luokassa - Seriousriding.com\nHuttunen oli kauden Pro -luokan pisteissä 16 ja pohtii kulunutta kautta;\n”SM -kisat nyt ohi. Vähän olen pettynyt kauteen. 6 erää, joista kolmesta sain vain tuloksen. Tekniikkaongelmat haittasi kyllä nyt kautta, mutta sehän kuuluu lajiin.”\nHimoksella keli hemmotteli kuskeja, kun aurinko paistoi pilvettömältä taivaalta:” Kyllä Himos oli hyvä tapahtuma. Hieno rata hienossa paikassa eikä sää ollut myöskään huono. Aika-ajossa ei tullut hyvää aikaa, joten B-finaalista haettiin vauhtia finaaliin. Pidin b-finaalia varmana voittona ja keulilla olinkin siihen asti, että alustan osa hajosi, mutta pääsin onneksi toisena maaliin. Finaaleissa kyllä tuli sosetta tuubin täydeltä ja erät meni lasien pyyhkimisessä.” Huttunen kuittaa Himoksen viikonlopun.\nNyt SM-kausi on takana ja vielä on edessä MM ja EM -kisat Levillä; ”Seuraavaksi ajan joko EM tai MM -kisat ilman sen suurempia tavoitteita ja sitten alkaa kisat olemaan tältä kaudelta taputeltu. Erityiskiitos kaudesta huoltojoukoille, Ari Peterille ja Aki Pihlajalle!”\nSami Huttusen #827 menossa mukana;